Toivottavasti Bild-lehden Zapad-juttu kertoi totuuden Venäjästä myös Suomelle — AriPesonen1\nKuva 1. Iltalehden lööppi 21.12.2017 koskien Bild-lehden juttua 19.12.2017.\nKuva 2. Venäjä Zapad 2017 -sotaharjoituksen laajuus Pohjois-Euroopassa. Harjoitustoimet ympäröivät Skandinavian niemimaan.\nKuva 3. Venäjän sotavoimaa itärajamme takana (tilanne vuodelta 2003). Kuvan kääntö perinteisestä antaa oikeamman kuvan.\nKuva 4. Iskander-M-ohjuksen laukaisu Zapad 2017 -sotaharjoituksessa Suomen tuntumassa Leningradin alueella.\nKyse noissa lööpeissä on saksalaisen Bild-lehden jutusta, jonka otsikko oli englannin kielellä ”Putin's Zapad 2017 simulated a war against NATO” ja saksan kielellä ”Russland trainierte Krieg gegen die Nato in Europa”. Suomennettuina ”Putinin Zapad 2017 -sotaharjoitus simuloi sotaa Natoa vastaan” ja ”Venäjä harjoitteli sotaa Natoa vastaan Euroopassa”.\nBildin alkuperäinen englanninkielinen kirjautus löytyy Bild 19.12.2017 (English) -osoitteesta ja saksankielinen Bild 19.12.2017 (Deutsch) -osoitteesta. Kirjoitukset eivät ole tarkasti sanasta sanaan identtiset, mikä on havaittavissa myös jo otsikoiden käännöksistä.\nTuo Bildin lehtijuttu uutisoitiin Suomessa laajasti (esim. Ilta-Sanomat 20.12.2017, Iltalehti 20.12.2017, Uusi Suomi 20.12.2017 ja Helsingin Sanomat 20.12.2017).\nTämän blogikirjoituksen toisessa luvussa on Bild-lehden kirjoitus kokonaisuudessaan englanninkielestä suomeksi käännettynä. Käännös on vapaa, mikä tarkoittaa tekstin sisällön kääntämistä kohtuulliselle suomen kielelle kangistumatta virallisuuteen. Käännöstä voi kukin verrata alkuperäiseen englanninkieliseen tekstiin edellä mainitun linkin kautta. Alkuperäiseen tekstiin kuuluu myös yhteensä kahdeksan valokuvaa, joita kakkoskappaleen käännöksessä ei ole yhtä kuvaa lukuun ottamatta (blogikirjoituksen kuva 2).\nTämän blogikirjoituksen kolmannessa ja neljännessä luvussa on esitetty johtopäätökset Bildin toimittajan haastattelemien kahden samasta sotilastiedusteluorganisaatiosta oleva asiantuntijan (”two leading analysts from a western intelligence service”) esittämistä kannanotoista sekä vertailu Suomen Puolustusvoimien tutkijaedustajien esittämiin näkemyksiin mm. Suomeen kohdistuvista sotilaallisista uhkista. Miten Suomi näkee eri tavoin maahan kohdistuvat uhat kuin Nato-maat läntisessä Euroopassa ja mistä syystä.\nToisen luvussa suomennoksessa lainausmerkkien sisällä olevat kursiivikirjaukset ovat tulkintani mukaan toimittajan suoria lainauksia kahden sotilasasiantuntijan sanomisista tai muista vastaavista lainauksista. Käytän kieliopin vastaisesti tapani mukaan ”tuplalainausta” lukemisen helpottamiseksi niille, jotka lukevat koko muutaman lauseen lyhyen kappaleen yhdellä silmäyksellä.\nPutinin Zapad 2017 -sotaharjoitus simuloi sotaa Natoa vastaan\nTiedustelulähteet paljastavat: Venäjän suuressa syyssotaharjoituksessa harjoiteltiin Baltian valtausta, Saksan ja muiden Naton jäsenmaiden pommituksia sekä iskuja sotilaallisesti liittoutumattomiin maihin\nJulian Röpcke, 19.12.2017 klo 22:44\nVuodesta 2009 Venäjän armeijan yleisesikunta on pitänyt Zapad-sotaharjoituksen joka neljä vuosi (kerran aikaisemmin harjoitus on pidetty vuonna 1999). Tavoitteena on harjoitella Venäjän federaation armeijan "puolustuskykyä" maan läntisessä sotilaspiirissä. Viime syyskuussa Venäjän armeija ilmoitti: "Terrorismin vastainen Zapad 2017 -sotaharjoitus on puhtaasti puolustuksellinen."\nZapad 2017 - sota Natoa vastaan\nBild-lehti keskusteli hiljattain länsimaisen [sotilas]tiedustelupalvelun kahden johtavan asiantuntijan kanssa, jotka toivat ilmi, ettei Zapad 2017 -sotaharjoitus ollut "terrorisminvastainen harjoitus" eikä "puhtaasti puolustava" vaan "dry run -tyyppinen testaus täysimittaista konventionaalista sotaa Natoa vastaan Euroopassa". Näiden haastateltujen sotilasasiantuntijoiden mukaan Zapad-harjoituksessa harjoiteltiin Baltian maiden (ja Valko-Venäjän) haltuunottoa sekä "shokkikampanjaa” [shock campaign = äkillisen iskun toimintasuunnitelmaa] läntisen Euroopan Nato-maita vastaan, kuten Saksaa ja Hollantia vastaan sekä myös Puolaa, Norjaa ja sotilaallisesti liittoutumattomia Suomea ja Ruotsia vastaan.\nBaltian maiden haltuunotto viikon sisällä\nNäiden kahden haastatellun sotilasasiantuntijan mukaan Kremlin sotilasvoimat harjoittelivat Naton "Venäjän näkemyksen mukaisen haavoitettavuusalueiden" haltuunottoa, eli kolmen Baltian maan haltuunottoa. "Tämän toteuttamiseksi sinun olisi suljettava [Puolan ja Liettuan välinen] Suwalkin käytävä”. Juuri näin Venäjä teki luomalla "Vejšnorijan" [”Вейшнория”] keinotekoisen valtion 40 kilometrin päähän Puolan ja Liettuan välisestä kannaksesta (joka kuitenkin sijaitsi Valko-Venäjän alueella).\nSamaan aikaan Venäjä harjoitteli "ilmatilan ja satamien vaarattomaksi tekemistä tai hallitsemista (Baltian maissa), jotta muista Nato-maista ei olisi siellä vahvistuksia". Haastatellut sotilasasiantuntijat korostivat, että hätätilanteessa Venäjän toimiminen olisi ensimmäisinä päivinä puhtaasti sotilaallinen operaatio. "Tämä ei tarkoita sitä, että sinun tarvitsee miehittää maat ja julistaa ne 'kansakunniksi' tai jotain sellaista, mutta että sinun on kyettävä hallitsemaan satamia, lentokenttiä ja niin edelleen”.\nLänsi-Euroopan pommitukset, etenkin Saksan pommitukset\nHaastatellut sotilasasiantuntijat paljastivat, että "Venäjän ilmavoimat suorittivat strategisia lentoja, pitkänmatkan lentoja, osallistuivat Zapad 2017 -sotaharjoitukseen kahden päivän ajan ja toteuttivat simulointilentoja Itämeren ja Pohjanmeren yli. He harjoittelivat pommituksia Länsi-Euroopan kohteisiin, lähestyivät Saksan ja Hollannin rannikkoa Pohjanmereltä käsin sekä myös Ruotsin, Suomen ja Puolan maa-alueita Itämereltä käsin. Lentoharjoitus käsitti Tu-95:n strategisten pommikoneiden aaltoja sekä myös avustavia ilma-aluksia, kuten hävittäjiä ja ilmatankkauskoneita."\nNuo pommikoneet harjoittelivat ohjusten ja risteilyohjusten laukaisua. Pommikoneet palasivat lähtöpaikkoihinsa ennen kuin ne olivat saavuttaneet Nato-maiden rannat. Tositilanteessa näiden pommikoneiden iskukohteet olisivat käsittäneet "kriittistä infrastruktuuria eli lentoliikennettä, satamia, energiahuoltokohteita ja niin edelleen, jotta voitaisiin järkyttää hyökkäyskohteina olevia valtioita ja saada näiden valtioiden väestö vaatimaan hallituksilta, että ’meitä ei pitäisi tulla vedetyksi tähän [sotaan] vaan meidän tulee pyrkiä rauhaan’."\nSodassa Venäjän toinen näiden toimien tarkoitus olisi "estää heitä (Nato-armeijoita) ryhtymästä sotatoimiin, estää sotajoukkojen käyttöönottoa ja saada Venäjän armeija voitokkaaksi Baltiassa". Näin ollen Itämeren ja Pohjanmeren saksalaiset laivastotukikohdat olisivat ensisijaisia kohteita tällaisille alueellisille hyökkäyksille. Vaikka haastatellut sotilasasiantuntijat eivät tienneet, mihin saksalaisiin ja mahdollisesti myös hollantilaisiin kohteisiin tarkalleen Tu-95-pommikoneet olivat suuntautuneet, asiantuntijat painottivat: ”Tämä oli osa heidän harjoitustaan syyskuussa!”\nHaastatellut sotilasasiantuntijat lisäsivät, että "tietenkin sodan aikana venäläiset pommikoneet olisivat lähestyneet idästä, mutta ’rauhanaikana’ tässä hyökkäyssuunnassa (kohti Saksaa) Norjan rannikkoa pitkin oli järkeä." Venäjä ei olisi voinut harjoitella strategisia ilmahyökkäyksiä idästä, koska Valko-Venäjän ja Ukrainan ilmatilat olisivat olleet Venäjän ja mahdollisten pommituskohteiden välissä. Lisäksi haastatellut sotilasasiantuntijat tekivät selväksi, että strategiset ilmahyökkäykset olisivat tukeutuneet laajamittaisiin ohjushyökkäyksiin Nato-kohteita vastaan käyttäen taktisia Iskander-ohjuksia Kaliningradin alueelta Naton strategisiin kohteisiin Itämeren maissa. "Ei ole selvää, mutta todennäköistä", että tällaisia hyökkäyksiä harjoiteltiin myös Zapad 2017 -sotaharjoituksessa.\nHaastateltujen lähteiden mukaan nämä riskialttiit manööverit (Pohjanmeren yli) voivat osoittaa, että Venäjä oli suunnitellut "sotavoimien hyökkäysnäytöstä", joka tunkeutui syvälle länsimaiden hallitsemaan ilmatilaan "yllätykselliseksi elementiksi", koska Naton ohjuspuolustus on paremmin valmistautunut Itä-Euroopassa kuin [lännempänä] Nato-maa Norjassa, Tanskassa, Iso-Britanniassa ja Saksassa.\nItämeren harjoitukset Naton sukellusveneitä, laivoja ja lentokoneita vastaan\nLamaannuttaakseen Naton voimavaroja laajamittaisessa maasodankäynnissä\nViroa, Latviaa ja Liettuaa vastaan, sotaharjoitus käsitti "sukellusvenesodankäyntiä ja\nilmatorjuntaharjoituksia kaikilla Itämeren alueella". Painopistealue oli Gotlannin itäpuolinen merialue.\nVenäjän merivoimat harjoittelivat myös ilmatorjuntaa ja meritorjuntaa alueella, kuten myös taistelusukeltajatoimintoja. Tällaisten harjoitusten ilmeinen tavoite oli niiden Naton sotavoimien tuhoaminen Itämerellä, jotka voisivat yrittää päästä merialueelle ja merialueen satamiin auttaakseen Naton jäsenmaita heihin kohdistuneessa hyökkäyksessä.\nHyökkäyskohteet Suomea, Ruotsia ja Norjaa vastaan\nHaastateltujen sotilasasiantuntijoiden mukaan Ruotsi ja Suomi joutuisivat hyökkäyksen kohteeksi, mikäli [Venäjän] todellinen sota Natoa vastaan alkaisi. Tällaisia hyökkäyksiä harjoiteltiin myös syyskuussa. "Tiedämme, että jos Natoa vastaan käydään sotaa, Venäjä ei odota Ruotsin ja Suomen pysyvän ulkopuolella, vaikka ne eivät kuulukaan Natoon. Tukholma ja Helsinki sallisivat Naton lentokoneiden käyttää niiden lentokenttiä ja niin edelleen". Toinen haastatelluista sotilasasiantuntijoista esitti, että useimmat Ruotsin ja Etelä-Suomen lentokentistä johtuisivat siksi Iskander-ohjusiskujen kohteeksi.\nHaastatellut sotilasasiantuntijat kohdistivat huomionsa Murmanskin alueeseen Kuolan niemimaalla, jolla on yhteistä rajaa sekä Suomen että Norjan kanssa. "Murmanskin alueella oli erittäin mielenkiintoista toimintaa, mikä saa meidät ajattelemaan, että he harjoittelivat jotain Pohjois-Suomen varalta, mutta valitettavasti en voi kertoa enempää, koska emme ole tämän tiedon alkuperäislähde". Kysyttäessä uudestaan tästä aiheesta, haastatellut sotilasasiantuntijat paljastivat, että Zapad-sotaharjoituksen aikana "Venäjän armeijan joukkoja siirrettiin muualta maasta Kuolan alueelle, jotka eivät Kuolan alueelle kuulu. Tämä toimi saa meidät ajattelemaan, ettei näin tehty vain karttaharjoituksena, vaan näin toimittaisiin myös tositilanteessa. Tämän operationaalisen toimen tarkoitus on puolustus Naton ilmaiskuja vastaan. Niinpä me ajattelemme, että he aikoivat myös eliminoida [Suomen ja Norjan] struktuuria alueella”.\nLokakuussa norjalainen aikakauslehti uutisoi viitaten kuuteen norjalaisen puolustushallinnon lähteeseen, että Venäjä oli harjoittanut pommituksia ja hyökkäsi Barentsinmeren Norjan Huippuvuorille Zapad 2017 -sotaharjoituksen aikana. Raportin mukaan kaksi Tu-95:n ja Tu-22m3:n pommittaja-aaltoa harjoittelivat pommituksia noille strategisesti tärkeille saarille Venäjän ja luonnonvaroiltaan rikkaan Pohjoisen jäämeren välissä. 50 merialusta osallistui harjoitukseen Barentsinmerellä. Tämä on se, mitä Bild-lehdelle kaksi läntistä sotilasasiantuntijaa ovat myös vahvistaneet. Venäjän strategisesta näkökulmasta Venäjälle olisi välttämätöntä suorittaa rinnakkaiset hyökkäykset sekä Suomen että Norjan maa-alueille [samanaikaisesti].\nMikä aikaansaisi tällaisen sodan Naton ja Venäjän välillä?\nToinen haastateltavista lähteistä kertoi Bildille, mikä voisi johtaa tällaisiin tapahtumiin. "Minulta kysytään aina, onko tämä hyökkäyksellistä vai puolustuksellista toimintaa? Vastaus on, että kyse on eskaloituvista sotatoimista". Niin sanotut "värilliset vallankumoukset", esimerkiksi Valko-Venäjällä tai muulla entisissä neuvostotasavalloissa voivat johtaa sotaan, jota [venäläiset] opettelivat Zapad 2017-sotaharjoituksessa. "Tällainen vallankumous tietenkin olisi Venäjän mukaan ’CIA:n juonittelua’ ja johon Venäjä joutuu sekaantumaan. Jos Yhdysvallat tai jokin muu Nato-maa tulisi vedetyksi mukaan, se voisi olla lähtökohta skenaariolle, jota he harjoittelivat syyskuussa".\nYleisesti ottaen sotilaallinen operaatio Baltian maita kohtaan olisi [Natolle] "toimia edellyttävä operaatio", mikä tarkoittaa, että "Putin voi kokea todellista uhkaa" hänen omille eduilleen [, kun on kerran suorittanut sotilaallisia operaatioita tai operaation Baltian maihin]. Toisin sanoen sotilaallinen vastakkainasettelu Venäjän ”kansallisen edun nimissä” -määrityksellä voi laukaista [Zapad 2017 -sotaharjoituksissa] harjoitellun skenaarion. Esimerkkejä olisivat Valko-Venäjä, Ukraina tai Georgia. ”Tiedämme, että vuonna 2008 he [venäläiset] olivat varautuneet suunnitelmalla, että jos Yhdysvallat olisi puolustanut Georgiaa heidän [venäläisten] hyökätessä, Baltian maista olisi tullut [Venäjälle] sotilaallinen kohde."\nHaastatellut sotilasasiantuntijat mainitsivat myös Ruotsin tai Suomen liittymisen Natoon tapahtumina, jotka eivät synnyttäisi sotaa. "He [venäläiset] uhkaisivat toki ryhtyä sotatoimiin, jos nämä kaksi\nmaata liittyisivät Natoon, mutta emme usko, että tämä ylittäisi heidän punaista viivaa sotilaallisille toimille." Ei edes suora sotilaallinen vastakkainasettelu Yhdysvaltain ja Venäjän välillä Syyriassa saisi aikaan sotaa Natoa vastaan [, koska Venäjän omia kansallisia etuja ei riittävästi loukuttaisi eikä punaista viivaa ylitettäisi], lähde uskoo. "He mieluummin vetäytyisivät [heidän kannaltaan] pahimmassa tapauksessa, mutta tämä ei johtaisi sotaan Euroopassa."\nHaastatellut sotilasasiantuntijat totesivat, että Venäjän [Zapad 2017 -sotaharjoituksissa] harjoittelema skenaario olisi viimeinen askel ennen ydinsotaa länsimaiden kanssa. Ironisesti ajateltuna, kyseessä olisi Venäjän yritys estää tällainen ydinsota saavuttamalla ”nopea voitto” Baltian maiden kohdalla ja johtamalla nopeaa ”shokkikampanjaa” [shock campaign = äkillisen iskun toimintasuunnitelmaa] läntisessä Euroopassa. Tietenkin, jos kaikki tämä ei auttaisi [Venäjän asettamiin tavoitteisiin pääsemiseen], Venäjä ilmoittaisi länsimaille, että jos länsimaat yrittäisivät eliminoida Venäjän [sotilaallisia] saavutuksia Baltian alueella, seuraava askel [Venäjällä] olisi taktisten ydinaseiden käyttö, jota todennäköisesti seuraisi ICBM:n [= mannerten välisten ohjusten] käyttö. Kuitenkin Kreml "yrittäisi välttää tällaista kehityskulkua".\nVenäjän harjoituksessa käyttämä sotilasvoima\nHaastateltujen sotilasasiantuntijoiden mukaan 12 700 vahvuiset joukot ((sotilaat ??))) osallistuivat Valko-Venäjän harjoitukseen (jossa on luettuna mukaan 7 200 Valko-Venäjän sotilasta). "Ilmoitetut julkiset joukkomäärät ovat oikeita, koska et voi pakottaa Valko-Venäjää antamaan vääriä numeroita, jos he eivät halua."\nKuitenkin Leningradin ja Pihkovan alueilla 12 000 vahvuiset venäläisjoukot ((sotilaat ??)) ottivat osaa harjoitukseen "Viron rajojen lähellä", ja lähes 10 000 vahvuiset joukot olivat mukana Kuolan niemimaalla. Huomioiden suuri määrä merivoimien henkilöstöä, ilmavoimien henkilöstöä ja tukivoimia, yli 100 000 vahvuiset venäläisjoukot ((sotilaat?))) osallistuivat haastateltujen sotilasasiantuntijoiden mukaan Zapad 2017 -sotaharjoitukseen. Lisäksi osallistui 20 000 vahvuinen venäläinen kansalliskaarti (sotilaita) ja lisäksi FSB:n yksiköitä sekä hätätilaministeriön henkilöstöä, mikä tekee joukkojen kokonaismäärästä vieläkin suuremman.\nHaastatellut sotilasasiantuntijat totesivat, että pelkästään osallistuvien maajoukkojen määrä oli "Wienin [vuoden 2011] asiakirjan rikkomus". Harjoituksiin osallistuvien 13 000 määrä tai sitä enemmän vaatii tarkkailijoita [Wienin asiakirjan 2011 mukaan]. "Äläkä tee virheitä. Ei ollut yhtään tarkkailijaa, vaikka venäläiset haluavat kertoa näin julkisuudessa. Oli vain ’kutsuttuja vieraita’ Nato-maista, joille tarjottiin mahdollisuus katsella joitain pommituksia. Tarkkailijoilla [sen sijaan] olisi ollut mahdollisuus mennä mihin tahansa haluamaansa paikkaan ja keskustella kaikilleen sotilasyksikköjen kanssa. Näin ei tapahtunut."\nVaikka Venäjä ilmoitti useita harjoittelupaikkoja Valko-Venäjällä, Kaliningradin alueella sekä Pihkovan ja Leningradin alueilla, harjoituksen todellinen ulottuvuus oli paljon suurempi. Harjoitusalueita oli enemmän kuin ilmoitettuja alueita. Lisäksi, mikä tärkeintä, Murmanskin alue ja Kuolan niemimaa osallistuivat myös sotaharjoituksiin. Merivoimat harjoittelivat Itämeren ja Barentsinmeren laajoilla alueilla. Ilmasotaharjoituksia pidettiin Itämeren, Barentsinmeren ja Pohjanmeren yllä. Oli myös muita armeijan harjoituksia, jotka tapahtuivat samanaikaisesti Mustanmeren alueella ja miehitetyllä Krimin niemimaalla pyrkien mahdollisiin Naton vastatoimiin Bulgariasta ja Romaniasta käsin.\nToisin kuin monelle Suomessa, minun on helppo yhtyä Bildin haastattelemiin länsimaisen tiedustelupalvelun kahteen asiantuntijaan ja edellisen kappaleen tekstiin. Länsimainen tiedustelupalvelu on tässä yhtä kuin Natoon sidottu sotilastiedustelupalvelu. On todennäköistä, että Bildin haastattelemat asiantuntijat edustivat osaltaan Nato-näkemyksiä Venäjän muodostamasta sotilaallisesta uhasta. Natoon jollakin tavoin sidotut asiantuntijat eivät esiinny julkisesti omalla nimellään eivätkä organisaationsa puitteissa.\nOlen itsekin kirjoittanut jo vuodesta 2015 Venäjän turvallisuusstrategiasta samalla logiikalla kuin Bild 19.12.2017 julkaisemassaan kirjoituksessa.\nUusi tieto Bildin kirjoituksessa oli, että Venäjä pyrki jo vuonna 2008 varmistamaan länsimaiden pysyttämistä erillään Venäjän sotilaallisista toimista Itä-Euroopassa Baltian maiden avulla: ”Tiedämme, että vuonna 2008 venäläiset olivat varautuneet suunnitelmalla, että jos Yhdysvallat olisi puolustanut Georgiaa venäläisten hyökätessä, Baltian maista olisi tullut Venäjälle sotilaallinen kohde."\nVenäjä käytti siis taitavasti huonosti suojattuja Baltian maita ikään kuin kiristysvälineenä sille, etteivät Nato-maat puuttuneet sotilaallisesti Georgian sotaan eikä myöhemmin Krimin valloitukseen ja Itä-Ukrainan sotaan. Jos olisivat puuttuneet, Venäjä olisi interventioinut Baltiassa. Länsimaat ottivatkin toimintavälineeksi talouspakotteet, johon puolestaan Venäjä ei ollut varautunut lännen vastatoimena. Venäjä ei uskonut lännen yhtenäisyyteen.\nNäiden Bildin haastattelemien läntisten sotilasasiantuntijoiden perusteella voidaan tiivistää johtopäätöksiksi kirjoituksesta:\nVenäjän silmissä Suomi ja Ruotsi olisivat sotilaallisessa kriisissä yhtä kuin kaksi Nato-maata lisää. Suomi ja Ruotsi kuuluvat siis jo nyt Nato-liittoutumaan. Jos Suomi ja Ruotsi liittyisivät Natoon, Venäjä ei toimisi näitä maita kohtaan sotilaallisesti estääkseen maiden Nato-jäsenyyden, koska ”punaisen viivan” ylittämistä ei enää tapahtuisi. Venäjä on varautunut, että Suomi ja Ruotsi tulevat aikanaan liittymään Natoon.\nVenäjän mielestä Baltian maat ovat edelleen kaikista Nato-maista sotilaallisesti puutteellisimmin suojattuja. Maat ovat erillään muista Nato-maista omana saarekkeena. Venäjä voi siis edelleen käyttää Baltian maita kiristysvälineenä sille, ettei Nato-liittoutuma vastaa sotilaallisesti, jos Venäjä suorittaa sotilaallisia toimia etenkin vanhoissa neuvostotasavalloissa, jotka Venäjä haluaa lukea omaksi etupiirikseen.\nSotilaallinen kriisi Venäjän ja Nato-liittoutuman välille voi syntyä, jos jonkin vanhan neuvostotasavallan kansalaiset ryntäisivät kadulle ns. värivallankumouksen puitteissa saadakseen kotimaansa Venäjän etupiiristä kohti läntistä yhteisöä.\nSotilaallinen yhteenotto Nato-liittoutuman kanssa edellyttäisi Venäjän määrittelemän ”punaisen viivan” ylittämistä ja Venäjän sotatoimen ulottumista jonkin Nato-maan alueelle. Punainen viiva on Venäjän itsensä itselleen pitämät elintärkeät kansalliset edut, joita Venäjällä ei suinkaan ole esimerkiksi Syyriassa. Syyrian takia Venäjä ei siis aloittaisi sotatoimia Nato-maita vastaan Euroopassa, vaikka Venäjä ja Yhdysvallat olisivat kuinka vastakkain. Syyria esimerkkinä ei muodosta Venäjän ”punaista viivaa” kuten ei aikanaan Balkanin niemimaakaan, kun on maantieteellisesti erillään Venäjästä.\nSotilaallisessa konfliktissa Nato-liittoutuman kanssa Venäjän strateginen toimintatapa olisi englannin kielellä ilmaistuna ”shock campaign”. Tuota sanaa ei pidä suinkaan suomentaa sanalla ”shokkikampanja”, vaan esimerkiksi paremmin kuvaavalla sanayhdistelmällä ”äkillisen iskun toimintasuunnitelma”, jolla pyritään yllätykseen.\nTuossa ”shock campaign” -toimintatavassa Venäjä pyrkisi toisaalta rajoitetuilla ja nopeilla sotilaallisilla toimilla läntistä kansalaismielipidettä hyväksi käyttäen estämään ja riitauttamaan poliittisen päätöksentekoprosessin Nato-liittoutumassa. Venäjä pyrkisi lamaannuttamaan Naton poliittisen päätöksenteon. Toisaalta Venäjä pyrkisi estämään Nato-liittoutuman nopeutta vaativat sotilaalliset vastatoimet sekä ottamaan katsomansa strategisesti tärkeät ilma- ja meritilat hallintaansa. Äkillisessä iskussa kyse on siis nykyajan salamasodasta.\nVenäjä ei siis suinkaan käytä maavoimia Nato-liittoutuman alueella eikä edes ”vihreitä ukkeleita”, vaan pelkästään ilma-, meri- ja ohjusjoukkoja. Poikkeuksen tuosta muodostaisivat Baltian maat ja myös geostrategisesti Baltian maihin verrattavissa oleva Suomi niin kauan, kun Suomi ja Ruotsi eivät olisi Naton jäsenmaita. Vain Suomen ja Ruotsin Nato-jäsenyydet tekevät Suomesta saaren sijasta Nato-mantereeseen kuuluvan yhdessä Ruotsin ja Norjan kanssa.\nMaavoimia ja ”vihreitä ukkeleita” Venäjä käyttää vain siellä, missä Venäjän hyökkäyksen kohteen sotilaallinen kyvykkyys on heikko ja maan kansa kokee myötämielisyyttä Venäjää kohtaan. Siis lähinnä vanhoissa neuvostotasavalloissa. Poikkeuksen tuosta muodostavat turvallisuuden puolesta saarekkeena olevat Baltian maat ja osittain samassa saariasemassa oleva Suomi niin kauan, kun Norja, Ruotsi ja Suomi eivät muodosta yhteistä Nato-jäsenten puolustusaluetta.\nVenäjä pyrkii estämään ajautumisen ydinsotaan Yhdysvaltain kanssa niin ikään ”shock campaign” -toimintatavalla, jossa Venäjä pyrkii hyvin nopealla konventionaalisen aseiden käytöllä lyömään Nato-liittoutumalle realiteetit pöytään: ”Me onnistuimme ottamaan teiltä Baltian maat haltuumme, teidän puolustuksenne ei voi perustua enää ydinaseiden uhkaan, koska lopputulos olisi totaalinen ydinsota.”\nJotta Venäjä ei kykenisi enää käyttämään Baltian maita välineenä painostaa länsimaita kuten se vuoden 2008 Georgian sodan ajoista on käyttänyt, on Nato-liittoutuman pidettävä huolta, että Baltian maat ovat sotilaallisesti yhtä suojattuja kuin kaikki muut Nato-maat. Tämän on ennen kaikkea Suomen ja Ruotsin etu. Suomen ja Ruotsin on toimittava etujensa mukaisesti.\nVenäjä katsoo Suomen ja Ruotsin kuuluvan mukaan Nato-liittoutumaan, vaikkeivat maat olekaan Naton täysvaltaisia jäsenmaita. Tuo tarkoittaa, ettei Suomi voi ajaakseen omia etujaan pysyä Itämerellä mahdollisesti puhkeavassa kriisissä ulkopuolella. Suomen etu ei ole, että Baltian maista syntyisi Venäjälle eräänlainen pantti sille, että Nato-liittoutuma ei puutu itäisen Euroopan asioihin.\nVenäjä on nyt ”rällästänyt” jo pitkän aikaa vanhoissa neuvostotasavalloissa, joissa kylmän sodan päättymisen jälkeen on kuollut jo kymmeniä tuhansia Euroopan kansalaisia viidessä edelleen jatkuvassa jäätyneessä konfliktissa, joista Itä-Ukraina on nyt verisin.\nEurooppalaisen turvallisuuden keskeinen tavoite tulee olla, että Nato-liittotuma saavuttaa itselleen sellaisen sotilaallisen aseman, jossa Venäjä ei voi toimia sotilaallisesti edes niissä vanhoissa neuvostotasavalloissa, jotka ovat suuntautuneet kansalaisten voimalla länteen ja joissa Venäjä nähdään sotilaallisena uhkana.\nSuomi ei ole varautunut sotilaallisesti Venäjän ”shock campaign” -toimintatapaan. Ei ollenkaan.\nSuomen Puolustusvoimat elää edelleen hieman kylmän sodan aikaisissa asetelmissa ja on varautunut pääpainona Venäjän maahyökkäys. Maahyökkäykseen on ollut niin helppo varautua jo kylmän sodan aikaiselta pohjalta. Aluepuolustukseen perustuva puolustusstrategia on kuitenkin menettänyt merkitystään. Toki Suomen pitää varautua myös Venäjän maavoimien hyökkäykseen, mutta se ei riitä Suomen puolustamiselle etenkin mahdollisen Itämeren ympäristöä koskevan kriisin alkuvaiheessa.\nVarautumattomuus ”shock campaign” -toimintatapaan näkyy myös ihan tuoreissa poliittisissa kannanotoista, joista kirjoitin 16.12.2017 julkaisemassani blogikirjoituksessa otsikolla ”Presidenttiehdokas Niinistö: Venäjä päättää Suomen Nato-asian - ei Suomi itse” (US-blogi 16.12.2017).\nStrategisesti Venäjälle riittäisi toimet Baltiassa. Venäjä ei siis käyttäisi syntyneessä sotilaallisen konfliktin alkuvaiheessa maavoimia miehittämään edes osaa Suomesta. Venäjä tuskin toimittaisi edes ”vihreitä ukkeleita” Suomen alueelle, jollei sillä katsoisi olevan mahdollisuutta vaikuttaa Suomen poliittiseen päätöksentekoon. Venäjä tietää historiakokemuksistaan, että Suomi olisi saatavissa Nato-jäsenyyden ulkopuolisena maana myötämieliseksi Venäjälle ilman Suomen maa-alueiden haltuunottoa. Myös sotilaalliset tavoitteet Suomessa saavutettaisiin vähemmällä kuin maavoimien hyökkäyksellä.\nKuten Bild-lehden haastattelemat sotilasasiantuntijat totesivat, Venäjä pyrkisi Suomessa nopealla ja yllättävällä ohjusiskulla lamaannuttamaan strategisesti kriittisiä sotilaskohteita. Nimeäisin tuon ”salama kirkkaalta taivaalta” -toimintatavaksi. Suomen pitkälti tutkiin perustuva tilannekuva pyrittäisiin lamaannuttamaan, samoin viestiyhteydet. Suomen ilmatila pyrittäisiin ottamaan hallintaan.\nBild mainitsi ohjushyökkäyskohteen esimerkkinä Helsinki-Vantaan lentokentän. Itse olen listannut noita Suomeen ohjushyökkäykselle strategisesti kriittisiä sotilaskohteita aikaisemmissa blogikirjoituksissa (esim. US-blogi 4.12.2017 ja US-blogi 9.12.2017).\nOn muistettava, että kriittisiä eivät ole pelkästään erityyppiset Iskander-ohjukset vaan myös ilma- ja merialuksista laukaistavat ohjukset risteilyohjuksineen. Näkemykseni on Bildin haastattelemien sotilasasiantuntijoiden tapaan, että Venäjälle riittäisi vain kriittisten ilma- ja merialueiden hallinta saavuttaakseen asettamansa sotilaalliset tavoitteet. Baltian maiden maa-alueet ovat asia erikseen, jolla Venäjän pyrkisi saavuttamaan hyvät neuvotteluasetelmat.\nZapad 2017 -harjoituksen perusteella Venäjä on valmis toimimaan Norjaa ja Suomea vastaan myös Barentsinmereltä käsin ilma- että merivoimien avulla. Tältäkin alueelta käsin tehtävässä hyökkäyksessä aseena olisivat sotilaallisen kriisin alkuhetkillä ohjukset.\nEtenkin Suomea vastaan Venäjä voisi käyttää hyökkäysalustanaan myös Vienanmerta, josta Suomen rajalle on lyhimmillään vain vajaan 300 kilomerin matka ja jossa Venäjä säilyttää ohjushyökkäyskykyyn pystyviä sukellusveneitä pinta-alusten lisäksi varsin riittävästi. Tuosta Venäjän varustuksesta Suomessa on vaiettu täysin. Suomeen liittyviä meriä ihan äärellään Venäjälle ovat Itämeri, Barentsinmeri ja Vienanmeri. Kuva 3 kertoo, millaista sotavoimaa Venäjällä on Suomen itärajan tuntumassa. Kuva on käännetty noin 45 asetta itään päin perinteisestä katsannosta, jolloin se pääsee todellisiin oikeuksiinsa.\nHelsingin Sanomat julkaisi 12.12.2017 kirjoituksen otsikolla ”Venäjä saattaa antaa Ruotsille ikävän joululahjan: Iskander-ohjuksia naapuriin - Mutta miksi ohjuskohut hymyilyttävät Venäjän tuntevia suomalaissotilaita? (HS 12.12.2017).\nKirjoituksessa haastateltiin sotilasprofessori, everstiluutnaatti Petteri Lalun vetämän Maanpuolustuskorkeakouluun (MPKK) tämän vuoden alussa perustetun Venäjä-ryhmän jäseniä (MPKK, Venäjä-ryhmä). Ryhmään kuuluvat Lalun lisäksi Moskovan puolustusasiamies, everstiluutnantti Juhani Pihlajamaa, everstiluutnantti Pentti Forsström ja apulaisprofessori Katri Pynnöniemi. Katri Pynnöniemi hoitaa Maanpuolustuskorkeakoulun ja Helsingin yliopiston Aleksanteri-instituutissa yhteistä Venäjän turvallisuuspolitiikan professuuria (Helsingin yliopisto 16.5.2017).\n”MPKK:lla on aina ollut tarve, että meillä pitäisi olla Venäjään ja Venäjän asevoimien sotataitoon kohdistuvaa tutkimusta. Infrastruktuuri alkaa olla kohdillaan, ja nyt alkaa varsinainen työ.”, Lalu tiivisti Helsingin Sanomien haastattelussa Venäjä-ryhmän tavoitteita. ”Pyrimme ymmärtämään, minkä takia Venäjä tekee jotain tai mikä sen logiikka on. Silloin pitää mennä ikään kuin vastapuolen raameihin ja yrittää ymmärtää kokonaisuus, missä päätöksiä tehdään.”, vuodatti puolestaan Katri Pynnöniemi.\nToisin kuin Nato ja Naton jäsenmaat, tämä nelikko ei ota Venäjän muodostamaa ohjusuhkaa erityisen vakavana. Vakavana ei oteta niin Iskander-ohjusten muodostamaa uhkaa kuin ei myöskään muiden ohjusjärjestelmien muodostamaa uhkaa. Perimmäinen syy vähättelyyn Puolustusvoimien alaisessa Maanpuolustuskorkeakoulussa lienee sellainen Venäjän sotavoima, jota Suomi ei edelleen kykene täysimääräisesti torjumaan kuten ei kylmän sodan aikanakaan. Kun ohjuksia ei huomioitu kylmän sodan aikana, niin miksi nyt?\n”Suoraan nähdään vain [Venäjän] sotilaallinen vaikuttamisväylä. Se on ehkä väärä kuva siitä, mitä venäläiset ajattelevat vaikuttamisesta. He eivät itsekään ajattele niin, että asioita hoidetaan pelkästään sotilassaapasta paukuttamalla.”, totesi Lalu Helsingin Sanomien haastattelussa.\nTuo on itsestäänselvyys, enkä ole kenenkään huomannut väittäneen yhdessäkään länsimaassa, että sotilaallinen vaikuttamisväylä olisi Venäjälle erityinen eikä etenkään ainoa vaikuttamistapa.\nLalu ei kykene näkemään oikein sotilaallisen kyvykkyyden merkitystä ja sotilaallisen uhan muodostamista poliittisen vaikutusmahdollisuuden luojana. Vuosituhansien ajan on ollut niin, että sotilaallisen uhan muodostaminen on keskeisin vaikuttamisväline vastavoimaan.\nKaiken vaikuttamisen perusta on joko sotilaallinen voima tai taloudellinen voima. Venäjän vaikuttamisen perusta ei ole taloudellinen voima.\nHyvä Bildin lehtijutussa esimerkki on juuri Venäjän muodostama sotilaallinen uhka Baltian maille, jolla Venäjä on kyennyt viemään asioitaan eteenpäin itselleen myönteisesti ilman aseiden käyttöä. Kyse tuossa on pohjimmiltaan sotilaallisesta kyvykkyydestä.\n”Zapadin aikana tehdyt toimet olivat [Venäjälle] puolustuksellisia. Siellä ei harjoiteltu Baltian maiden tai Suwałkin käytävän valtaamista”, Juhani Pihlajamaa totesi Helsingin Sanomien haastattelussa.\nBild-lehden haastattelemat läntisten tiedustelupalvelujen sotilasasiantuntijat näkevät Zapad-harjoituksen täysin päinvastoin kuin everstiluutnantti Juhani Pihlajamaa. Tässä asiassa läntisen tiedustelupalvelun sotilasasiantuntijat ovat uskottavampia kuin everstiluutnantti Juhani Pihlajamaa.\nMPKK:n Venäjä-ryhmä on siis analysoinut sekin syksyllä pidettyä kohuttua Zapad-sotaharjoitusta. Päätelmät poikkeavat lännessä esitetyistä, joissa Venäjän tulkittiin harjoitelleen hyökkäystä länteen. Venäjä-ryhmästä tulee mieleen ryhmä, joka viestittää asioista ja joka näkee asiat Venäjän näkemällä tavalla, ei länsimaiden näkemällä tavalla.\nKyse on Suomen vinoutuneesta asenteesta olla näkemättä Venäjä ylipäätään uhkana Suomelle ja toisaalta Suomen vähäisemmästä ja suppeammasta tilannekuvasta verrattuna Naton tilannekuvaan.\nMPKK:n Venäjä-ryhmän Zapad-tilannekuvasta taisivat puuttua mm. ne toimet, jotka Venäjä toteutti Barentsinmerellä ja Huippuvuorien ympäristössä tai Pohjanmerellä sekä Saksan rannikolla. Lännessä sotaharjoituksen laajuus nähdään niin, että siihen lasketaan kaikki ne erilliset harjoitustoimet, joiden päämäärää harjoitellaan. Lännessä harjoituksien tulkinnat suoritetaan strategisesti, kun MPKK:n Venäjä-ryhmässä se tehdään jollain muulla tavalla.\nOn varsin sinisilmäistä myös nähdä, että ”Alakurtin prikaatin ensisijainen toimintasuunta on Koillisväylä eikä Suomi”, kuten Petteri Lalun mielestä Venäjä on viestinyt tavalla, johon Venäjä-ryhmä uskoo. Alakurtin sotilastukikohdan merkitys Suomen rajan pinnassa pyritään näkemään Suomelle merkityksettömänä. Alakurtin sotilastukikohta on toistaiseksi vielä vaatimaton, mutta tulevaisuudessa kasvava.\nLaluun venäläisnäkemykset ovat uponneet varsin suoraviivaisesti. Noin 50 kilometrin päässä Suomen rajassa oleva Alakurtti olisi Lalun mukaan tarkoitettu lyhimmilläänkin yli 300 kilometrin päässä olevan Koillisväylän puolustamiseen, kun Murmanskin ja Arkangelin alueen suuret sotilastukikohdat olisivat paljon otollisemmassa asemassa maantieteellisesti puolustamaan Koillisväylää. Kuva 3 kertoo paljon.\n”Zapadista myös puuttui eräitä elementtejä, joita siinä olisi voinut olla. Tällainen oli esimerkiksi Iskander-ohjusten vienti Kaliningradiin.”, totesi puolestaan Aleksanteri-instituutin professori Katri Pynnöniemi Helsingin Sanomien haastattelussa. Mikä olikaan tuon kannanoton pohjimmainen idea?\nVenäjä harjoitteli Iskander-ohjusten siirtoa jo syksyn Zapad-harjoituksessa 2013 (Bild 14.12.2013), joten uudelle harjoitukselle ei varmasti ollut tarvetta. Venäjällä on jo riittävä kokemus ohjusten siirrosta, kun niiden siirtoa Kaliningradiin on viimeksi harjoiteltu äskettäin viime vuoden syksyllä (ERR 7.10.2016).\nPynnönniemeltä on ehkä jäänyt huomaamatta ne Iskander-M-ohjuslaukaisutoimet, joita Venäjä suoritti tämän vuoden Zapad-harjoitusten yhteydessä Suomen rajan pinnassa (Министерство обороны РФ 18.9.2017). Venäjän puolustusministeriön Iskander-ohjuslaukaisujutun otsikko on ”Пуск крылатой ракеты ОТРК ’Искандер-М’ во время активной фазы учения ’Запад-2017’ (Ленинградская обл.)”, vapaasti suomennettuna ”Iskander-M-risteilyohjuksen laukaisu Zapad-2017-harjoituksen aktiivisessa vaiheessa (Leningradin alue)”. Kuva 4 on kyseisestä Iskander-M-ohjuslaukaisusta.\nTiedossa ei ole, että aikaisemmissa Zapad-harjoituksissa Iskander-ohjuksia olisi laukaistu Suomen läheisyydessä. Puolustusvoimien olisi syytä kertoa, kykenikö se havaitsemaan Zapad-harjoituksen ohjuslaukaisuvalmistelut ennalta ja olisiko se kyennyt torjumaan, jos ohjus olisi laukaistu Suomea kohti.\nToisin kuin Nato-maissa ja Ruotsissa, Suomessa kaikki Venäjän sotilastoimet halutaan nähdä parhain päin niin, etteivät ne vain synnyttäisi kansalaisissa mitään huolta. Suomessa on vielä monessa Venäjään liittyvässä asiassa kylmän sodan aikainen meininki. Tästä voi seurata se, että Suomen Puolustusvoimat varautuu ihan vääränlaiseen sotilaalliseen kriisiin. Sellaiseen sotilaalliseen kriisiin, johon Suomella on varat ja mahdollisuus varautua, muttei sellaiseen kriisin, johon Suomella ei ole varoja ja mahdollisuuksia varautua.\nHyvää joulua kaikille! Toivottavasti tämä pitkä kirjoitus oli ja on monelle lukijalle hyvää kinkunsulatustekstiä.\nVäinö Kuukka 24.12.2017 14:03\nKyllähän minäkin tietysti pidän Bildiä, Der Spiegeliä, Iltalehteä ja Ilta-Sanomia johtavina sotilasasiantuntijoina, mutta ehkä silti kannattaa lukea paljon huolellisempi ja perustellumpi juttu täältä.\nBildin huomioita käydään läpi myös.\nAri Pesonen 24.12.2017 16:05\nViesti kannattaa lähettää varmaan myös iltapäivälehdille, että lukisivat myös Michael Kofmanin blogikirjoituksen ja tekisivät siitä lööppejä.\npasi majuri 25.12.2017 13:49\nKofman on analystinä todellinen ääliö. Luin Kofmanin jutun ja perustelin Kofman-kantani tuolla toisessa blogissa. Pesoselta taas hyvä juttu.\nJari-Pekka Vuorela 24.12.2017 14:24\n"...people frequently attribute malice to what is typically malpractice."\nVeikko Huuska 24.12.2017 15:47\nTämä on yksi, ja siinä sen arvo.\nKoskaan mikään sotaan johtava eskaloitumusketju ei mene kirjoitetun mallin mukaan, mutta varioiva osapuoli omaa etulyönnin sellaiseen nähden, joka ennakoinnissa on jo lukinnut tietyt vaihtoehdot pois mahdollisen piirissä. Tuollainen kaventava ennakointi antaa suotta etua hyökkääjälle, jolla jo muutenkin on yllätyshyökkääjän etu puolellaan.\nKovin vahvasti vaihtoehtoisia skenarioita poissulkeva menettely auttaa vihollisen tiedustelua ja strategiapettereitä näiden vahvistaessa toiminnan alottamisen hetkellä, miten yllätysisku, harhautus ja torjuva stretegia toteutetaan.\nSe on lähinnä shakkipeliä maksimaalisen siirtojen ennakoinnin mielessä.\nSen pelin helpottaminen ei ole Suomen etu.\nMika Riikonen 24.12.2017 16:30\nMinusta Zapad -harjoitus on samaa jatkumoa ilmatilaloukkausten, Pohjanmeren pommikonelentojen, ydinasehyökkäysharjoitusten, savuttavan lentotukialuksen risteilyn Murmanskista Välimerelle sekä sukellusveneiden maleksimisen Atlanttia halkovien kaapeliyhteyksien reiteillä kanssa.\nAsian ydin on: Venäjä nostaa kansainvälistä painoarvoaan luomalla sotilaallisen uhkan tuntua Lännessä ja näyttämällä vahvemmalta kuin oikeasti onkaan. Näin Länsi pitää Venäjää todellista vahvempana ja Venäjän luomaa uhkaa todellista uhkaa suurempana, joten Venäjän vaikutusvalta kasvaa.\nEdellä mainitut toimet ovat harkittuja provokaatioita, joita luonnehtii seuraavat Venäjän kokemat hyödyt. Provokaatiot ovat Venäjän kannalta:\nEm. voimannäytöt ovat todellakin huomattavan halpoja ja siten kustannustehokkaita - erityisesti verrattuna todelliseen sotilaalliseen konfliktiin. Venäjä saa presentaatioillaan länsimaisen median takajaloilleen ja siten huomattavaa näkyvyyttä ja kyvykkyytensä liioittelua.\nTurkkia lukuun ottamatta Nato on erittäin vastuullinen ja maltillinen toimija, joka ei lähde vastaamaan Venäjän provokaatioihin. Venäjä voikin kaikessa rauhassa suorittaa pullistelunsa joutumatta todelliseen konfliktiin Naton kanssa.\nNäin siis niin kauan kuin pysyy poissa Turkin porstuasta.\nAri Pesonen 24.12.2017 16:55\nPyrin ajattelemaan noita poliittisia viestejä ja poliiittista toimintatapaa, mitä Venäjän sotaharjoitukset kulloinkin viestivät. Ei kannata mennä sotilaallisiin yksityiskohtiin, koska meillä ei ole niistä varmaa tietoa.\nMinusta oleellisin uusi näkemys Bildin jutussa oli tuo "uhkaus" sotilaallisilla toimilla Baltiassa, jos länsimaat olisivat auttaneet Georgiaa vuonna 2008.\nKun "uhkaus" onnistui 2008, niin Venäjä arvasi oikein, etteivät länsimaat tule apuun myöskään Ukrainalle. Eivät myöskään tulleet.\nOn siis tärkeää, että saarina olevat Baltian maat ovat yhtä turvattuja kuin muut Nato-maat, eikä Venäjällä ole käsitystä, että Baltian maiden takia länsimaat eivät puutu Venäjän toimiin, kun Venäjä "rällästää" länteen pyrkivissä vanhoissa neuvostotasavalloissa.\nSuomi ei ole Baltian maiden tapainen saari, jos Suomi on samassa liitossa Norjan ja Ruotsin kanssa. Kannas on lähes 1000 kilometriä Ahvenanmaalta Tunturi-Lappiin, kun Pohjanlahti pidetään sisämerenä.\nVeijo Paasonen 25.12.2017 19:24\nJuuri noin? Tutkikaapas missä venäläiset tekevät ilmatilaloukkaukset. Järjestään Haminan edessä. Mikäli tarkoitus on häiriköidä ja kokeilla Suomea, niin pitää aika tyhmä, kun rajaa on tuhansia kilometrejä.\nJoten jos joku näkee Venäjän ilmatilaloukkauksissa jotain suurempaa, niin ei kannata sanoa että juuri noin. Voi luulla että suurvaltojen toimintaa voisi noin kevyesti päätellä.\nEllei sitten tarkoitus ole rakentaa samanmielisten joukkoa ympärilleen, tasosta piittaamatta.\nJuha Kajander 25.12.2017 22:36\nMikä ihmeen saari? Liettualla on maaraja Puolan kanssa. Norja sen sijaan on Natossa saari.\nMika Riikonen 24.12.2017 17:26\nTuo Georgian ja Baltian koplaaminen kuulostaa kovin samalta kuin Krimin miehityksen JÄLKEEN venäläisten julkituoma "tieto" siitä, että Venäjä olisi tuolloin varautunut ydinaseen käyttöön mikäli Länsi olisi puuttunut tapahtumiin.\nSe että jälkikäteen kerrotaan moisista suunnitelmista tietysti viittaa tulevaisuuteen. Siis että Venäjä saattaisi tulevaisuuden operaatioissa käyttää ydinaseita, mikäli Länsi kävisi vastatoimiin. Uhkan luomista siis.\nOff-topic: Venäjä tuskin ryhtyy mihinkään todellisiin uusiin aggressioihin ennen kuin futiskisat ovat ohi. Nyt lienee siis rauha maassa ainakin siihen asti. Krimin kanssa heillä tulikin kiire, koska Sochin kisat olivat käynnissä - miehitysoperaatio alkoi kaksi päivää Olympiatulen sammumisen jälkeen.\nMitä tulee Ukrainaan ja Georgiaan ja muihin vastaaviin valtioihin, niin sekä Länsi että Venäjä tietävät näiden maiden merkitsevät Venäjälle paljon enemmän kuin mitä ne merkitsevät Lännelle. Siihen arvostuseroon pohjaa Venäjän uskallus käydä sotilaallisiin toimiin. EU- tai Nato -jäsenyys muuttavat tuon epätasapainon toiseen laitaan.\nAri Pesonen 24.12.2017 18:31\nTuli vasta tuota Bildin kirjoitusta lukiessa mieleen, että syntyisikö Venäjän mahdollisesta interventiosta Baltiaan sittenkään kolmatta maailmansotaa, kuten mm. Sauli Niinistö on ilmaissut. Olen itsekin pitänyt tuossa tilanteessa maailmansotaa itsestäänselvyytenä, muttei se sitä välttämättä ole, kun tarkemmin ajattelee.\nBildin arvio kehityskulusta on itseasiassa melko looginen. Mikä olisi riski ydinaseiden käytölle? Haastaisiko Venäjä Yhdysvallat ja miten Yhdysvallat vastaisi?\nKeijo Lindgren 25.12.2017 19:03\nMikä olisi riski ydinaseiden käytölle?\nVenäjä ja USA eivät tule koskaan sotimaan keskenään olisi liian vaarallista.\nPieni Pohjois-Koreakin osoittaa vaikka halua olisi saattaa maa komentoon ei sitä pysty tekemään.\nVeikko Huuska 25.12.2017 01:52\nLiian pitkällemeneviin laajakaarisiin ja varsinkaan takakätisikn koplauksiin ei kannata mennä. Niinkuin esimerkiksi Georgian 080808 suhteen. Putinin keskeisiin strategisiin prinsiippeihin kuuluu erilaisten yllättävien ja kieltämättä radikaalein aihioiden tai synopsisten lataaminen. Se tuo kummasti liikkumavaraa oman varsinaisen peruslinjan muotouttamiseen, ja ennenkaikkea pitää vastustajan ymmällä, neuvottomana ja varpaillaan.\nTähän toimintamalliin kuuluu perusohje: Siedätä ja sekoita!\nViemällä liikesiirtojaan sinnikkäästi yhä syvemmälle vastustaja epämukavuusalueelle - ja huomattakoon se, ei aina edes oman välittömän hyödyn saavuttamiseksi, vaan useinkin juuri siedättämisen ja sekoittamisen tavoittein.\nPutinin strategia muuttaa kansainvälisten käytäntöjen normaalia yhä epävakaampaan suuntaan, pois Lännen määrittämän soveliaisuuden piiristä. Näin se heikentää Lännen hegemonistista asemaa ja aiheuttaa länsimaiden yhteisen sävelen löytymisem kannalta " vaikeutetun pelin".\nMuistettakoon Georgian sodan ajoilta episodi Pekingin olympiakisojen avajaisten yhteydessä, kun Yhdysvaltain finanssikriisi otti uusia kierroksia ja Venäjän edustaja varsin avoimesti kysyi Kiinan korkealta edustajalta, voisivatko he yhdessä avittaa dollarin romahdusta.\nKoskaan ei ole voitu todentaa, miten vakavissaan Venäjä tuolloin oli, mutta pelkästään ajankohta, konteksti ja keskustelijoiden status estävät ottamasta asiaan kovin kevyttä kantaa. Venäjä oli siis ainakin tuolloin valmis skenaroimaan tälliä, joka vaikutuksiltaan ja tuhoiltaan olisi ollut ydinpommin pudotusta järeämpi. Kiina varjeli tuolloin enemmän omia taloudellisia ja poliittisia intressejään, ja imperiumitavoitteensa satavuotista maailmanherruustavoitettaan, kuin Venäjän aisankannattajuutta ja veneenkeikuttamisen päämääriä.\nKeijo Lindgren 25.12.2017 18:52\nVenäjä on köyhä eikä ole Ukrainaa pystynyt valtaamaan kun taas rikas USA on tuhonnut useampikian valtioita lyhyessä ajassa.\nSuurvaltojen pitäisi huomata etteivät ole vallannet yhtään valtiota, ei edes Hitler aikanaan.\nSuomenkin valtaaminen aikanaan Ruotsilta oli tilapäistä.\nVeijo Paasonen 25.12.2017 19:27\nMiksi Venäjä haluaa vallata Ukrainan? Sotilastukikohta Krimille on varmistettu, joten?\nNykyinen tilanne Ukrainassa riittää. Sisällissota ei tule koskaan päättymään, kuin maan jakautumiseen.\nKeijo Lindgren 26.12.2017 14:59 Vastaus kommenttiin #40\nVenäjä haluaa Ukrainan venäjänkielisen osan joka on historiassa kuulunut Venäjään mutta vahva USA pistää vastaan ja maa on vaihtanut etupiiriä vuorovälein.\nTämä kamppailu sieluista ei ole vielä päättynyt.\nVenäjänkielen ja kulttuurin merkitys on suuri asia joka Suomesta puuttuu ja siksi tuemme amerikkalaisia Ukrainassa.\nMika Riikonen 26.12.2017 22:20\nNoita Ukrainan tapahtumia ja Sochin kisoja ajatellen, muutamaan kertaan on tullut pohdittua, miltä Ukraina näyttäisi jos Olympiakisat eivät olisi kevättalvella 2014 olleet Venäjän järjestettävinä.\nKrimin valtauksen alkaminen välittömästi olympiakisojen päättymisen jälkeen indikoi vahvasti sitä, että Venäjä ei uskaltanut riskeerata kisojen onnistumista Ukrainaan kohdistuvilla voimatoimilla. Niinpä Venäjä joutui odottamaan kisojen päättymistä, ja Janukovitsh ehti kaatua paria päivää ennen.\nTodennäköisimmin Venäjä olisi puuttunut Ukrainan tapahtumiin paljon aikaisemmin, jos kisat eivät olisi olleet tiellä.\nEhkäpä tällä hetkellä Janukovitsh tai joku muu Venäjän nostama nukkehallitsija olisi Ukrainan johdossa, Krim kuuluisi yhä Ukrainaan eikä Venäjä olisi aloittanut Itä-Ukrainan sotaa...\nIlmari Schepel 24.12.2017 17:22\nTämä oli varsin mukava joulurauhan postaus, sanoisin (postitettu 31 minuuttia joulurauhan julistuksen jälkeen). Näillä mennään.\nAri Pesonen 24.12.2017 21:30\nTarkoitus oli tosiaan sulatella kirjoituksella kinkkua... :)\nKirjoitus oli jo ollut valmis jonkin aikaa, mutta pääsin koneelle lähettämään hieman myöhässä. Siksi lisäsin viimeiset lauseet selitykseksi.\nHeikki Aukee 24.12.2017 20:59\nVenäjä käy puolustuksellista hyökkäyssotaa, minkä se sanoo olevan oikeutettu vastaus lännen provosoinnille. Kun tuon olemme sisäistäneet, turvaudumme vanhaan kansan viisauteen, ettei pidä ärsyttää nukkuvaa karhua. Ei siis pidä provosoitua, kun provosoidaan. Suomen suoja on uskottavuus. Mistä ei puhuta, sitä ei ole olemassakaan.\nTuollaisten liirum laarumien ja toive ajattelun varaan Suomi rakentaa ulkoisen turvallisuutensa. Kaikki tietävät etteivät ne todellisuudessa riitä mihinkään, joten säilyttääksemme itsenäisyyden, kollektiivisesti alistumme luopumaan siitä itse pikku hiljaa.\nTeeskentelevä Nato-keskustelumme on oman harhamme ylläpitoa. Oikeasti pitäisi nostaa kissa pöydälle ja päättää onko parempi liittyä vai ei. Tunnustaa se ettei Venäjä siitä ilahdu. Varmasti jonkin verran turvallisuustilannetta se heikentäisi, mutta myöskin tunnustaa enemmän sitä parantavan. Jos on parempi liittyä, liitytään. Jos se vaihtoehto on oikeasti huonompi, niin voidaan lopetetaan kiertely ja kaartelu asian ympärillä, ja ennen kaikkea siitä nato-optiosta jauhaminen. Vaikka Nato-selvitys on jo laadittu vanhentuneiden tilannetietojen mukaan, päätöstä ei selvästikään uskallettu tehdä.\nSitten kannattaa vielä kysyä, uskooko joku ettei Venäjän tilanne ja uhoaminen vain jatka pahenemistaan edelleen? Semmoinen asia kuin tottuminen ylivoimaan, on antautumista. Siinä Suomi pärjää hyvin.\nMika Riikonen 24.12.2017 21:22\nMaaliskuisten presidentinvaalien jälkeen saattaisi tulla taitekohta, jossa Venäjä ehkä ymmärtäisi viime vuosien politiikan olevan epäonnistunutta ja hakisi ulospääsyä nykyisestä umpikujastaan.\nKorostan sanoja "saattaisi", "ehkä ymmärtäisi".\nJuha Hämäläinen 24.12.2017 21:45\nBild macht dich dumm!\nPekka Roponen 25.12.2017 10:31\nBZ on tarkoitettu henkilöille, joiden älykkyysosamäärä on 90:n pinnassa. Ennen puhuttiin heikkolahjaisista.\nPekka Roponen 24.12.2017 22:35\nKoko hommasta tulee mieleen Merileijona, joka oli pelkkää hämäystä, vaikka tehtävään sopimattomia laivoja kerätttiin satamiin, ja maihinnousuharjoituksia pidettiin - kyse oli vain Britannian painostamisesta rauhantekoon, ei vakavasti otettavasta hyökkäyssuunnitelmasta.\nOletetaan, että konflikti syttyy, ja Venäjä valtaa Baltian maat, mitä sitten, jos sota ei lopukaan siihen?\nhenri peltola 25.12.2017 07:15\nPitkä juttu oli, hyvin lähti kinkku liukenemaan ja veri kiertämään elimistössä, kiitos siitä.\nItse juttuun sen verran että jos totuutta lähdetään etsimään kuten otsikossa kirjoitit, on sitä ensisijaisesti lähdettävä hakemaan jostain muualta kuin viihteellisten lööppilehtien jutuista joissa on lähteinä nimettömiä henkilöitä. Nyt kyseessä ei ole totuus vaan mielipide/spekulaatio, ja mikäli tarkoitushakuinen sellainen, propagandaa/infosotaa.\nJa venäjän harjoitukseen: Totta kai venäjän armeija harjoittelee siltä varalta että sota syttyy, se on sen tehtävä. Sodan syttyessä se iskee nopeasti tarkoituksena pyyhkäistä vihollisen strategiset kohteet kartalta ja jos se ei riitä, turvautuu ydinaseisiin.\nSe kuka sodan aloittaa on sitten toinen asia. Kukaan ei tietenkään sitä ole omien sanojensa mukaan tekemässä. Usa toki lähestyy venäjän rajoja sijoittamalla kalustoa vuosi vuodelta lähemmäs Venäjän rajoja, "puolustusmielessä". Venäjä sijoittelee myös kalustoaan rajojen tuntumaan, ja tämä saa naapurimaissa aikaan uhatuksi tulemisen tunnetta niissä jotka uskovat Venäjän olevan laajentumishaluinen lähialueille. Itse en niin usko, vaan tarkastelen asiaa USAn ja Venäjän ja liittolaisten välisenä.\nMiksi en usko Venäjän laajentumispyrkimyksiin? Koska mikään ei viittaa sellaiseen. Muutama alueloukkaus ei siihen riitä. Ukrainan tilanteeseen vetoaminen ei ole peruste, koska Venäjä ei ollut aloitteen tekijä konfliktissa. Länsimainen narratiivi jonka mukaan Venäjä yllätti maailman yhtäkkiä hyökkäämällä Ukrainaan, Obaman istuskellessa viattomana ovaalihuoneessa jalat pöydällä ei yksinkertaisesti pidä paikkaansa. Sama tilanne Georgiassa, totuutta USAn osallisuudesta ei haluta kertoa koska se ei kuulu suureen länsimaiseen tarinaan. Silti näillä esimerkeillä aina perustellaan Venäjän laajentumishalua, Putinin mielipuolisuutta etc. Ei mene läpi.\nOsapuolet ovat USA ja Venäjä.\nSiihen sekuntiin asti kunnes ensimmäinen ammus lähtee matkaan kohti vihollislinjoja, molemmat osapuolet vannovat rauhan nimiin. Sen jälkeen tilanne on eri, osapuolet ovat selvillä.\nKysymys kuuluu, kumman puolelle asetumme?\nA) Jos USAn, Venäjä tuhoaa Suomen kohteet nopeassa iskussa. NATO ei ehdi kissaa sanoa. Sanotaan, että Venäjä ei hyökkäisi NATO -maahan, mutta JOS Venäjälle hyökättäisiin, ei NATO -jäsenyys estäisi silloin mitään, Suomen kohteet tuhottaisiin välittömästi.\nB) Jos Venäjän, mitä sitten tapahtuisi, en ole oikeastaan tuolta kantilta ajatellutkaan koska konfliktissa Venäjän puolelle asettuminen on suomalaisena historiallisesti absurdi ajatus. Mutta nyt saa spekuloida kun kerran jonkun sodan osapuolen kanssa halutaan liittoutua. Eli saisiko Suomi olla rauhassa vai yrittäisikö Usa tai NATO silti käyttää maatamme alustana Venäjää vastaan? Tulisiko Venäjä silloin maaperällemme ja yhdessä Suomen armeijan kanssa estäisi USAn ja liittolaisten joukkojen tulemista maahamme.\nVai toimisiko USA kuten mm. Syyriassa ja Ukrainassa eli tukisi hallituksen vastaisia joukkoja saadakseen maan johtoon itselleen mieluisen johtajan joka ajaisi NATOon liittymistä? Keitä Suomessa olisivat nämä hallituksen vastaiset joukot? Suomea on aika vaikea horjuttaa tällä tavoin koska täällä ei ole juurikaan toisilleen syvästi vihamielisiä ryhmittymiä, kuten ääri-islamistinen ISIS Syyriassa tai äärinationalistinen Pravyi Sektor Ukrainassa.\nToki, jos suomeen tulisi niin Venäjämielinen johtaja joka liittoutuisi Venäjän kanssa, se olisi monelle suomalaiselle niin punainen vaate että heidät olisi todennäköisesti helppo agitoida taistelemaan hallitusta vastaan. USAn tuella voitaisiin järjestää laajat ja pitkäaikaiset mielenosoitukset Helsinkiin, ja sopivalla hetkellä eskaloida tilanne, esim. järjestää Maidan -tyylisesti tarkka-ampujia ampumaan väkijoukkoon kaaoksen luomiseksi jonka turvin valta vaihdettaisiin.\nLiittoutuminen Venäjän kanssa veisi siis myös suomen kaaokseen, proxy-sota-alueeksi. Ja mitä sodan jälkeen, mitä jäljelle jääneelle Suomelle tapahtuisi? Suhteemme länteen olisivat huonot, länsimaan status kyseenalainen, Venäläiset jäisivät maahamme miehittäjiksi ja tänne tulisi todennäköisesti Venäjän tukikohta.\nC) Mutta jos puolueettomuus on valintamme, mitä se tarkoittaa? Saammeko olla rauhassa? Emme silloinkaan, vaan joudumme todennäköisesti tekemään päätöksen liittoutumisesta tilanteen jo ollessa päällä. Tilanne on kuitenkin silloin siinä mielessä helpompi että tiedämme sodan aloittajan ja voimme liittyä tukemaan hyökkäyksen kohteena olevaa osapuolta. Tai vaihtoehtoisesti voimme valita sen osapuolen jonka laskemme olevan voitolla. Tai tehdä päätöksiä lukemattomien muiden syiden pohjalta. Jokatapauksessa NATOssa jo ollessamme päätös olisi jo tehty, puoli valittu ja toimiminen sen mukaista(katso kohta A).\nSpekulointi on halpaa ja mielenkiintoista, mutta ongelmallista koska sitä oikeaa ainoaa totuutta on loppujen lopuksi vaikea hahmottaa mielipiteiden ja eri tahojen narratiivien sekamelskasta. Jälkeenpäin sitten on helpompi hahmottaa tapahtumien ja päätöksien syitä mutta siihenkin omat vaikeutensa tuo se että voittajilla on tapana julistaa totuudet.\nLopuksi haluan sanoa oman mielipiteeni asiaan ja se on vanha tuttu, kannatan puolueettomuutta. Kaikki 3 vaihtoehtoa joita pohdiskelin ovat karmivia ja todennäköisesti vielä pientä siihen nähden mitä oikeasti tapahtuisi koska 3. maailmansota olisi syttyessään ydinsota ja se tietäisi jo uhkaa koko ihmiskunnan olemassaololle maapallolla. Siksi Suomen pitäisi kaikin keinoin ajaa rauhaa ja se onnistuu parhaiten sotilaallisesti liittoutumattomana.\nAri Pesonen 25.12.2017 21:02\nMinusta Bildin ja sen haastattelemien asiantuntijoiden logiikka on uskottava ja samaa virttä olen itsekin paasannut.\nPohjimmainen kyse on vanhoista neuvostotasavalloista, jotka Venäjä haluaa pitää etupiirissään, mutta joissa voi olla halukkuutta siirtyä länteen kuten Ukrainalla kolme vuotta sitten.\nEuroopassa on jo puolen kymmentä jäätynyttä konfliktia, jotka ovat yllä pohjimmiltaan samasta syystä: Venäjä haluaa estää vanhojen neuvostotasavaltojen liukumisen länteen. Euroopan pitäisi kyetä ratkaisemaan noiden valtioiden lopullinen asema, mitä se ei ole kyennyt. Tuo on Euroopan turvallisuutta heikentävä tekijä numero yksi. Odotellaan Venäjän romahtamista taas kerran tekemättä mitään.\nVenäjä on valmis pitämään etupiiriään Itä-Euroopassa myös sotilaallisesti tai ainakin uhkailemalla sotavoiman käytöllä.\nSotilaallinen kriisi Venäjän ja lännen välillä voi syntyä, jos jokin Nato-maa - esimerkiksi Puola tai Liettua - tulisi vedettyä jollain tavoin mukaan esimerkiksi Valko-Venäjällä tapahtuneen värivallankumouksen pyörteisiin ja Venäjä alkaisi toteuttaa niitä sotilaallisia ja myös muita toimia, joita se on suunnitellut ja harjoitellut.\nVeijo Paasonen 26.12.2017 15:04\n"Minusta Bildin ja sen haastattelemien asiantuntijoiden logiikka on uskottava ja samaa virttä olen itsekin paasannut."\nMihin muuhun logiikan uskottavuus perustuu, kuin sinun paasaamaan virteeseesi?\nAlkanut jäämään tuo Bildin logiikka jäämään yksin ja epäilen voimakkaasti että kyseiset asiantuntijat jäävät anonyymiksi tässä infosodan hyökkäyksessä.\nKari Rantala 25.12.2017 17:58\nHenri Peltola, kiitos "puolueettomuus"pohdinnoistasi , vaikka lopulta päädyit liittoutumattomuuteen. Lapsellisuuttani uskon siihen, että näitä strategisia\nsotakuvioita ei todellisuudessa tarvitse lainkaan pohtia, koska Venäjän voima ei riitä 140 miljoonan miehistöllä lännen 850 miljoonaa vastaan, taloudellisesti mammuttia vastaan, sotilaalliseti ja teknisesti ylivoimaista länttä vastaan.\nPutin on jo myöntänyt olevansa hyökkäämättä Naton jäseniä vastaan ja hyväksyvänsä mielihyvin sen, että jäsenet eivät välttämättä osallistu hyökkäyssotaan Venäjää vastaan, ellei Venäjä ole ensin hyökännyt maahan.\nNäillä doktriineilla Nato on ehdoton rauhan tae Euroopassa. Meidänkin uskottava\npuolustus saisi jäsenyydestä todellisen lisävoiman. Sauli Niinistön käsitys\nNatosta miltei "vihollisena" on tulevalta puolustusvoimain ylipäälliköltä huolestuttavaa.\nRisto Jääskeläinen 25.12.2017 09:40\nMikähän on ollut suomentajan pätevyys? Itse näen virallisen kääntäjän tutkinnon suorittaneena virheen varsin olennaisessa kohdassa.\nAri Pesonen 25.12.2017 09:57\nEi mitään pätevyyttä. Kuten ensimmäisessä luvussa kirjasin, käänsin vain kirjoituksen ajatuksia niin kuin minä ne ymmärsin, en missään nimessä sanasta sanaan enkä niin kuin muut sen ymmärtävät.\nMinulla on aina kirjoituksissa se alkuperäinen teksti, jotta jokainen voi tehdä oman käännöksensä. Tässä tapauksessa vain linkit, kun kirjoitukset ovat pitkät.\nTulos on kuitenkin näinkin "käänettynä" hyvä, koska sinä ammattikääntäjänä havaitsit vain yhden virheen.\nRisto Jääskeläinen 25.12.2017 12:28\nToivottavasti en vaikuta pilkunviilaajalta, mutta kyse on tästä kohdasta:\n"He [venäläiset] uhkaisivat toki ryhtyä sotatoimiin,..."\n"They threaten to take military actions ..."\nSotatoimi on sellainen, missä jo ammutaan kovilla naapuria, sotilaallista toimintaa voi olla joukkojen siirrot yms. Mielestäni tässä on iso ero, kun puhutaan Natoon liittymisen seurauksista.\nSaksaksi olevasta tekstistä Google kääntää myös "sotilaallista toimintaa".\nPekka Roponen 25.12.2017 13:39 Vastaus kommenttiin #22\nOn syytä muistaa sekin, että BZ on täysi roskalehti, mikä saksaa taitamattomille ei välttämättä ole selvää.\nAri Pesonen 25.12.2017 14:33 Vastaus kommenttiin #23\nPekka, analysoitko tuota Zapad-kirjoitusta, mikä siinä on pielessä. Minä en siihen ota kantaa enää enempää, koska omat kannanottoni juttuun on luettavissa blogikirjoituksen kolmesta viimeistä luvusta. On helppo yleistää ja vouhkata yleisellä tasolla yksilöimättä itse kirjoituksen sisältöä. Monet kaltaisesi melskaavat myös Helsingin Sanomia Nato-haukkojen roskalehdeksi kuitenkaan yksilöimättä yhtään juttua ja jutun asiaa. Tuolla mielipiteellä ei sinänsä ole toki mitään merkitystä kirjoitukseeni kuten ei Bild-lehdellä lehtenä.\nSe, miksi "suomensin" jutun, liittyi siihen, että suomalaismedia uutisoi jutun niin laajasti Ilta-Sanomista Uuden Suomen kautta Helsingin Sanomiin. On hyvä tietää, mistä suomalaismedia onkaan kirjoittanut.\nOlisin tehnyt vastaavan, jos jutun alkuperäisjulkaisija olisi ollut vaikka The Sun.\nKremlin haukkojen touhut ja kirjoittelut vaikuttavat välillä tosi koomisilta.\nPekka Roponen 25.12.2017 15:36 Vastaus kommenttiin #26\nNo ei The Sunkaan ole todellakaan mikään laatulehti. Ruotsihan kuulemma vältti Saksan miehityksen uhkaamalla Kiirunan kaivosten räjäyttämisellä. Suomenhan kannattaisi ilmeisesti miinoittaa kakki lentokentät ja satamat ja ilmoittaa kiirisitilanteessa, että miinat on viritetty ja kaikki räjähtää, jos sinne mennään, purkukoodi on Joulupukin hallussa. Sittenhän ei Venäjällä olisi enää mitään kiinnostusta? Peranaruttomiinat voisivat myös olla tehokkaita, plutoniumista puhumattakaan.\nEhkäpä KDKT:ssa on jo sielläkin kobolttipommi viritettynä?\npasi majuri 25.12.2017 15:45 Vastaus kommenttiin #23\nVoidaan tietysti myös todeta että lehden väitteet vastaavat hyvin noin pariakymmentä muuta asiantuntija-artikkelia maailmalla ja jopa Venäjän ja Valko-Venäjän puolustushallinnon antamia tietoja. Kerropa Roponen missä kohtaa lehden tiedot ovat roskaa.\nOn helppo väittää että juttu on roskaa jos ei pysty perustellusti sitä osoittamaan. Väitteitä voi tehdä ääliökin mutta perustelu vaatii jo vähän muutakin.\nIlmari Schepel 25.12.2017 16:02 Vastaus kommenttiin #30\nJuha Hämäläinen ja Pekka Roponen ovat siinä oikeassa, että Bild on Saksan "Seiska-lehti". Jokainen saksan kielen taitoinen sen tietää. Hyvä kuitenkin, että kelpaa..niin Iltalehden lööpiksi kuin Uuden Suomen karuselliin.\nAri Pesonen 25.12.2017 16:15 Vastaus kommenttiin #31\nSillä ei ole mitään merkitystä, mikä on lehden maine sinun silmissä. Keskeinen peruste tälle kirjoitukselle oli siis se, miten laajasti Bild-lehden juttu on Suomessa uutisoitu.\nJuha Hämäläinen ja Pekka Roponen tai edes sinä ette ole analysoineet jutun sisältöä, olette vain vouhkanneet lehden nimestä jo toista päivää.\nTälläkin sivulla kun luen kirjoituksia, analysoin vain kirjoituksen sisältöä, en kirjoittajaa, olipa hän poliittisilta ajatuksiltaan mitä tahansa. On vain hyviä tai huonoja kirjoituksia, ei hyviä tai huonoja kirjoittajia.\nEnnakkoluulot ja -käsitykset kuvaavat kyllä kunkin ihmisen henkistä kyvykkyyttä, miten voi käsitellä asioita asioina riippumatta niiden esittäjästä.\nIlmari Schepel 25.12.2017 16:19 Vastaus kommenttiin #33\nNiin kuin totesin: hyvä kun kelpaa..\nPekka Roponen 25.12.2017 16:15 Vastaus kommenttiin #30\nRyhtyisikö Venäjä todella tuollaiseen uhkapeliin ja miksi; Baltian valtaus ja neulanpoistopommitukset nujertaisivat eurooppalaisten NATO-maiden vastarintatahdon ja sota päättyisi siihen, NATO hajoaisi ja USA vetäytyisi Euroopasta? Ei ole mitään epäselvyyttä siitä, että pitkässä konventionaalisessa sodassa länsi voittaisi. Kiina ei lähde sotimaan Venäjän puolesta, vaan katselisi Siperiaa kiinostuneena.\nTällä logiikallahan on ihan yhdentekevää, mitä Suomi tekee, koskapa 1. Venäjä joko voittaa helposti, tai 2. aloittaa yhdisodan, koska tietää häviävänsä. On siis suhteellisen yhdentekevää lopputuloksen kannalta, minkälainen puolustus meillä on.\nAri Pesonen 25.12.2017 14:20 Vastaus kommenttiin #22\nJuu, ilman muuta sotilaallinen toiminta ja sotatoimet ovat kaksi ihan eri asiaa. Kaikille lienee selvää niiden selkeä ero. Pahoittelisin käännösvirhettä, jos kyseessä olisi virallinen käännös. Nyt en pahoittele.\nKun käänsin actions-sanaa, mietin kyllä mitä käännöstä käytän niin, että se sopii asiakokonaisuuteen. Käytänkö toiminta-sanaa, toimenpide-sanaa vai peräti taistelu-sanaa, joka on myös virallinen action-sana käännösmerkitys ja sotilaallisessa tekstissä tuota käännöstä käytetään paljon käännöksenä.\nEnglanninkielisessä sotilaallisessa tekstissä on luvallista käyttää jopa siis taistelu-sanaa. Käännöstä ei mielestäni koskaan saisi tehdä yhden lauseen perusteella vaan vähintään yhden kappaleen perusteella, jotta kirjoittajan ajatusmaailma selviytyisi.\nOnneksi en ole virallinen kääntäjä, koska siihen minulla ei olisi edellytyksiä.\nPekka Toivonen 25.12.2017 17:06 Vastaus kommenttiin #22\nTotta, mutta toisaalta Pohjois-Korea käytti sanaa "act of war " uusista talouspakotteista ja tämän Uusi Suomi käänsikin uutisoinnissaan sanaksi sotatoimi.\nSotatoimesta ei kuitenkaan ole kyse vaan mediasodasta.\nVeijo Paasonen 25.12.2017 21:46 Vastaus kommenttiin #27\nJoten omista käännöksistä valitaan se mikä parhaiten omaan pirtaa sopii?\nTerho Nikulainen 25.12.2017 15:03\nTämä toimi ehkä toisessa maailmasodassa Suomen suunnalla [jutussa otaksutusta syystä], mutta mikä toimisi nyt? Se on se suuri kysymys, johon kannattaa yrittää tosissaan vastata.\nTimo Koivusalo 25.12.2017 18:03\nAnsiokas kommentti, joka toivottavasti luetaan tarkkaan asiaankuuluvissa piireissä.\nYksi seikka mikä jostain syystä on jäänyt vähemmälle huomiolle Zapad 2017 -harjoituksesta on jatkuva informaatiosodankäynti ts. informaatiovaikuttaminen ja strateginen kommunikaatio, jotka ovat osa Kremlin keinovalikoimaa. Tunnetuimmat tapaukset ovat vaaleihin sekaantuminen ja valeuutisten tuottaminen ja levittäminen. Operaatioita on toteutettu mm. jutussasi mainituissa maissa. Keinot ovat uusia mutta strategia on vanha eli hajoita ja hallitse.\nKremlin strategisen kommunikaation tarkoitus on yhtäällä hajaannuksen ja sekaannuksen luominen, jotta ihmiset menettäisivät luottamuksensa viranomaisiin ja toisaalta kiilan lyöminen liittolaisten väliin. Näin luodaan edellytyksiä ja otollista maaperää "vihreiden ukkeleiden" toiminnalle.\nEikä sekään ole sattumaa, että jos/kun siirrytään seuraavaan vaiheeseen niin Spetnaz-joukoilla on jo käytössään uniformuja, jotka erehdyttävästi muistuttavat Suomen puolustusvoiminen M05-maastopukua.\nSeppo Kotilainen 25.12.2017 19:35\nVenäjä avasi tarkoituksellaan rajat auki, tietysti testatakseen, jolloin Murmanskin ja itäisen rajan alueilla tuli ruuhkaa. Jokainen ymmärtänee, miksi tämä tehtiin. TV:stä tuli dokumentti, missä Pietarin ja Moskovan alueella laittomasti tai ihan laillisesti olevat tiettyjen maiden ihmiset saadaan tarvittaessa nopeasti kuormittamaan rajaa pohjoisessa ja idässä saman aikaisesti.\nNäin ollen saadaan yhteiskunnalle tehtyä painetta sekä taloudellisesti, että sitä myöten kansalaisten tyytymättömyyttä. Tällä taas haetaan nationalismina nousuun.\nTämä lienee tarkoitus pitemmällä tähtäimellä.\nVeijo Paasonen 25.12.2017 21:48\nRuotsista tuli enemmän turvapaikan hakijoita ja mitä hallitus teki?\nMika Riikonen 25.12.2017 21:44\nNäin asioita tuntemattomana minua usein kiinnostaa se, kuinka ohjushyökkäystä harjoitellaan nimenomaan johonkin kohteeseen?\nSiis eikö se kohde ole harjoituksen kannalta pelkkä koordinaatti, joka syötetään koneelle? Eihän ohjuksia kaiketi tarvitse manuaalisesti rihdata kohti määränpäätään ;).\nAri Pesonen 25.12.2017 22:04\nAinakin Nato-maat harjoittelevat ohjuspuolustusta mm. Patriot-ohjuksin Kreikan Kreetan saaristossa Sauda Bayn tukikohdassa lähellä Chania.\nEsim. "Sauda Bay military base" hakusanalla löytyy tietoa.\nYksi mielenkiintoinen linkki on: https://www.reuters.com/article/us-germany-netherl...\nKyllä ohjuslaukaisua kaikkine toimenpiteineen pitää harjoitella. Tuskin se koordinaattien syöttö lienee se oleellisin harjoituksissa.\nKun Venäjäkin harjoittelee, se varmasti seuraa samalla myös Suomen (signaali)tiedustelua siitä, onko Suomi tietoinen ja kartalla Venäjän ohjustoimista.\nRaimo Laakso 25.12.2017 22:40\nSe asia, että Venäjällä pidettäisiin meidän kahdenvälisiä suhteita jotenkin erityisinä tai meitä ei laskettaisi jo nykyisellään länsiliittoumaan, on täysin meidän suomettuneiden poliitikkojemme luomaa harhakuvitelmaa. Presidenttimme on siinä oikeassa, että jos Suomi ajautuu sotaan, tarkoittaa se jo laajempaa konfliktia tai sen esiastetta. Yksittäissota tuskin on mahdollista.\nVeikkaan myös, että meillä on yleensäkin varauduttu vääränlaiseen sotaan puolustusajattelussamme. Suomen tarve Venäjälle perustuu vain ja ainoastaan strategiseen sijaintiimme, joka korostuu Baltian maiden liityttyä Natoon. Se tarkoittaa juuri maan nopeaa valtaamista omaan käyttöön ja silloin ei maajoukkoja tarvita ennen kuin valtio on pakoitettu antautumaan, jolloin noita joukkoja käytetään vain varmistuksena. Silloin kyse on juuri eräänlaisesta ohjuksilla käydystä salamasodasta, jonka torjumiseen meillä ei ole edes kalustoa.\nNaton ulkopuolella pysyessämme vielä sahaamme omaa oksaamme oikein perusteellisesti, koska huoltovarmuutemme ja yhteytemme länteen on menetetty, jos Pohjanlahti ja Lappi ajautuisivat vihollisen hallintaan. Suomen ja Ruotsin kuuluessa Natoon, ei Venäjällä olisi ikinä edes syytä kyseenalaistaa sen paremmin Itämeren herruutta kuin käyttää Suomea välikappaleenakaan Natoa vastaan käydyissä operaatioissa. Silloin myös torjuntakalustoa salamasotaankin löytyisi enemmän kuin Venäjällä hyökkäyskalustoa.\nHistoriallisesti suurimmat virheet tehtiin Halosen presidenttikausilla, kun ei haettu Nato-jäsenyyttä Baltian maiden kanssa samaan aikaan. Nato-jäsenyys ei ole vieläkään myöhäistä, mutta se lisää vastakkainasettelua enemmän kuin silloin. Joka tapauksessa se on meidän etumme, vaikka asiaa ajattelisi miltä näkökannalta. Kuitenkin meidän päätöstä tehdessämme kuuluu ajatella vain ja ainoastaan Suomen etua, eikä Venäjän.\ntom brunila 26.12.2017 00:58\nAlakurtin tukikohta on suunnilleen samalla korkeudella kuin Norjan Bodösä sijaitseva NATO:n käytössä oleva suuri tukikohta ja lentokenttä josta kriisin aikana myös voitaisiin torjua sukellusveneitä.\nJa lyhyin matka kahden pisteen välillä on edelleen suora viiva. Joten Alakurttiin sijoitettujen joukkojen hyökkäyssuunta olisi melko varmasti suoraan länteen Atlantin rannikolle asti!\nTommi Nurmi 26.12.2017 08:27\nJari Kilpinen 26.12.2017 08:54\nArmeijat yleensä harjoittelee. NATO on aktiivisesti harjoitellut ja Suomi. Miksi Venäjä ei harjoittelisi? Mitäköhän uhkaa vastaan Nato harjoittelee?\nJussi Tuusa 26.12.2017 10:57\nMinäkin kyselen hiukan tämän ja joulukuun aiempien blogien motiivien perään. Enemmistö voi varmaan olla samaa mieltä siitä, että julkisista lähteisyä esiin tuodut tekniset yksityiskohdat ovat venäläisten tiedossa ja että Suomen ilmatorjunta tarvitsee määrällistä ja laadullista upgradea. Moni voi olla (kuten minä) NATO-jäsenyyden kannalla.\nKysymykset nousevat siitä, että nämäkin blogit ovat osa informaatiovaikuttamista ja on kyseenalaista, onko sellaisen mielikuvan luominen suomalaisten tai venäläisten keskuuteen järkevää, jossa Suomen vastekyky ’shock campaign’-hyökkäykseen on leimattu käytännössä riippuvaiseksi NATO-liittoutumista edellyttävistä ensivaroitus- ja ohjustorjuntajärjestelmistä? Tämä viesti sisältää kirjoittamattomana toisen viestin: Ilman liittoutumista ja raskasta high tech-ohjuspuolustusta Suomi on heti polvillaan.\nTämä ei pidä paikkaansa ja antaa Suomen turvallisuuden kannalta haitallisen viestin niin omille kuin venäläisillekin. Se, kuinka väärä tämä viesti on, riippuu paljon niistä ratkaisuista, joita tehdään paikallisjoukkojen valmiuden, materiaalin sijoituksen, niin sotilas- kuin siviilipuolen robustien ja redundanttien ”low tech”-johtamis- ja viestijärjestelmien ja yhteiskunnan yleisen kriisinsietokyvyn suhteen.\nRaimo Laakso 26.12.2017 23:20\nEhkäpä tässä tilanteessa on hyväkin kyseenalaistaa erilaisia ajatuksia puolustuskyvystä, koska poliitikot suorittavat vastakkaista informaatiovaikuttamista yhdessä Venäjän trollitehtaiden kanssa kansalaisten ajatusmaailmaa muokatessaan. Kyllä Venäjällä tiedetään ilman bloggaamistakin, minkälaiseen hyökkäykseen ne saavat meiltä vastusta ja minkälaiseen taas eivät, joten eiköhän nämä keskustelunavaukset kuitenkin toimi kansakuntaa hyödyttävinä elementteinä pitkässä juoksussa.\nPolitiikoilta taas pitäisi saada kansalle rehelliset vastaukset kysymyksiin, minkälaisiin hyökkäysskenaarioihin meillä on varauduttu ja mikä oikeasti on kyky niiden torjumiseen? Tuo uskottava puolustusmantra vaikuttaa käsittävän juuri varautumisen sellaiseen hyökkäysskenaarioon, joka ei vaikuta todennäköisimmältä vaihtoehdolta, jos sellainen joskus on toteutuakseen. Toivottavasti emme ikinä joudu minkäänlaisen hyökkäyksen kohteeksi, mutta vääränlainen varautuminen ja puolustuskyvyn vääristeleminen kansalaisilta vain suurentaa turvallisuusriskiä, koska silloin ongelmia ei korjata vaan yritetään piilottaa ne. Puhutaan Ruotsissakin avoimesti puolustusvoimien kyvykkyydestä tai kyvyttömyydestä, jolloin siinä olevien aukkojen korjaamiseksi saadaan myös kansan tuki vaadittavien päätöksien taakse. Samaa odottaisi meidänkin suomettuneilta politiikoilta, joiden suurin pelko tuntuu olevan, miten äänestäjät heidän avautumiseensa reagoisivat.\nMika Riikonen 26.12.2017 14:14\nJa nyt on britit joutuneet häätämään aluevesiensä lähellä härkkinyttä venäläistä sota-alusta....\nSama provokaatio jatkuu ja länsimedia repii isoja otsikoita - ja tekee Venäjää mielikuvatasolla todellista vahvemmaksi.\nLiittyköhän nämä voimailut jossain määrin NS2:n kohtaamiin vastuksiin?\nPekka Saikkonen 26.12.2017 14:53\nPesonen on kirjoituksissaan tehnyt siviilinkin ymmärrettäväksi Akilleen kantapäämme: ilmapuolustuksen terävin kärki on tuhottavissa muutaman kymmenen täsmäaseen yllätyksellisellä käytöllä juuri silloin, kun itänaapuri sen tarkoituksenmukaiseksi katsoo. Tämän jälkeen meno ilmatilassamme saattaisi olla suunnilleen samanlaista kuin Irakissa keväällä 2003.\nOmat resurssimme eivät ymmärtääkseni riitä täydelliseen suojautumiseen ohjushyökkäykseltä, eikä se ehkä ole mahdollista liittoutumallakaan.\nLiittoutumalla saamme kuitenkin tueksemme korttelin kovimman kundin, joka oli valmis, vallassa olevasta presidentistään huolimatta, tulittamaan 50 miljoonan dollarin risteilyohjuspotilla syyrialaista lentokenttää kostoksi kemiallisten aseiden käytöstä taistelukentällä.\nHannu Valtonen 26.12.2017 17:38\nOn pojilla aihe Jouluaikaan. Minun shokkikampanja oli joulusiivoon osallistuminen.\nKävi luitten ja lihojen päälle. Aivot saivat rauhan aatoksia.\nEn arvaakkaan, mistä kumpuaa hillitön sodan ja tuhon ihannointi tässäkin blokissa. Pelko taitaa sittenkin olla ihmisen voimakkain vietti. Kiimakin on vain erään pelkotilan seurausta.\nKivahan näitä militääriasioita on pallotella ees-taas. Lueskella maailman lehdistöä ja tuottaa kopioita kansan luettavaksi. Suositan kuitenkin runsasta oman älyn käyttöä päätelmien teossa.\nJokainen sota on hävitty sota kansakunnille. Sota ja sodan lietsonta on häiriintyneiden ihmisten toimintaa oman egon ja vaurauden kasvattamiseen.\nSuomi joutuu mahdolliseen sotaan ainoastaan politiikkojen erheestä, tai pelon tuoman kuvitteellisen tarkoituksellisuuden ajamana. Varokaamme molempia.\nMarkku Peltola 27.12.2017 02:29\nSuurin uhka maailmanrauhalle on USAn aseteollisuus, joka tarvitsee aina uuden sodan. Rauhaa Euroopassa edistää se, kun pidetään USAn aseteollisuuden tuote-esittelijät poissa Suomesta. Suomella ei ole mitään aikeita aloittaa sotaa Venäjää vastaan, ei yksin, eikä minkään liittouman mukana tai jäsenenä. Sota tai rauha, Suomi jonkun liittouman jäsen tai ei, niin Venäjä pyrkii varmistamaan Pietarin turvallisuuden. Yhtenäinen, rauhantahtoinen ja poliittisesti vakaa EU on Venäjälle rauhan tae. Venäjää huolettaa Kiina, Intia, Pakistan ja USA, ei EU. USA taistelee koko ajan koko maailmaa vastaan, ja taisteluvälineitä ovat vapaakauppasopimus, World Bank, Skull and bones -järjestö, Council of Foreign Relations, GMO, lääketeollisuuden tuotteet kuten rokotteet ja statiinit, BigWarIndustry. Mistä Hitlerin Saksa sai rahaa? Varoja ja tarvikkeita järjestivät mm. Prescott Bush (George Walker Bushin isoisä), Rockefeller, Rotschildt.\nHeikki Aukee 27.12.2017 15:48\nListaamillasi hyödyllisillä kansainvälisillä järjestöillä ei ole mitään tekemistä Suomen Nato-jäsenyyden välttämättömyyden kanssa. Olemme jo niissä mukana. Sen toki tiedät, mutta trollaat siitä huolimatta.\nJos Natosta on Suomen turvallisuudelle hyötyä enemmän kuin haittaa, jäseneksi on hakeuduttava. Kukaan ei vielä ole pystynyt osoittamaan, että Nato heikentäisi Suomen puolustuskykyä, mikä kaikilla mittareilla mitattuna on liian puutteellinen. Nato on Suomelle halvin vaihtoehtoisista tavoista nostaa puolustuskykymme sille tasolle, että se on riittävän korkea.\nOnko Bildin kirjoitus totta tai ei, on merkityksetöntä. Venäjän kyky halutessaan saada Suomi sekaisin, on kaikkien tunnustama tosiasia. Vain sillä on merkitystä, kun arvioidaan tarvettamme liittyä Natoon.\nHaluaisin kuulla presidenttiehdoilta heidän logiikkansa miksi he eivät kannata Nato-jäsenyyden hakemista nyt, kun tilanne on se mistä Bild uutisoi. Ruotsilla on paremmat asevoimat kuin Suomella ja maantieteellisesti parempi geopoliittinen asema. Siellä puutteet tunnustetaan, mutta Suomessa päättäjät levittelevät valheita puolustusvoimien riittävästä kyvystä puolustaa Suomea. Selvää on, että jokin tuossa mättää.\nHannu Valtonen 27.12.2017 18:56\n#61 "Kukaan ei vielä ole pystynyt osoittamaan, että Nato heikentäisi Suomen puolustuskykyä,"\nOlet oikeassa. Toinen asia on, miten Venäjä näkee suomen Natoliittoutumisen. Venäjällä alkaa pelko kasvaa, kun Suomen rajat = Naton rajat militäärisillä mitoilla. Pelko aiheuttaa rajapaineita, joka puolestaan herkistää raja-agressioille ja varkain kasvavalle sodan uhalle. Revi siitä sitten puolesi.\nMatti Mustonen 27.12.2017 13:59\nPesonen on Suomen oma Zirinovski. Tosiasioiden ei anneta turhaan pilata tarinaa. Ja kaikki vastalauseet ovat turhia.\nPaavo Nevalainen 28.12.2017 08:56\nPesosen tekstistä voi lukea myönnön sille, että Suomen tilanne on huonontunut Nato -lähentymisen suhteen. Skenaariossa etääntyminen Natosta vähentäisi alueen jännitystä. Nykyinen virkamiessopimus pitäisi purkaa.\nPuolustusdoktriinimme on järkevä, sillä meidät katsotaan miehitettävän, ja sitten on vain kamppailtava vapaaksi. Nykyaikana miehitys ei ole sodan loppu, sen näkee kaikkialla Lähi-Idässä. Sotilaallista invaasiota tehokkaampi on Pesosenkin mainitsema värivallankumous, jollaisten tekemisessä USA on maailman johtava maa. Neuvostoliitto, Venäjä ja Kiina ovat myös olleet mukana kisassa, mutta USA voittaa kultaa. Suomi on massiivisen propagandan kohteena juuri nyt, ja meitä ehkä tarvitaan sotapelialueeksi, niin että tiheämmin asutut alueet eivät vaarannu. Tunnelmann kiristäminen Suomessa ja sitä seuraava mediakäärmekeitto parantaa myös Euroopan valtapuolueiden asemaa jo ennen kuin rytisee.\nTuollainen kärhämä ei kuulu Suomelle, parempi sotia sodat vaikka Ukrainassa.\nAri Pesonen 28.12.2017 09:07\nMinulla on jo melkein valmiina seuraava kirjoitus otsikolla "Venäjän ja lännen suhteiden pysyvä ratkaisu on vanhoissa neuvostotasavalloissa".\nJulkaisen sen varmaan viikonloppuna. Jos löytyy luppoaikaa, käy sitten lukemassa. Siinä on selvitetty, miksi Euroopan turvallisuustilanne on heikentynyt jo vuodesta 2008 ja heikkenee edelleen. Siinä on myös ehdotuksia, miten Euroopan turvallisuus saataisiin kylmän sodan ajan tasolle, jolloin Euroopassa ei sodittu eikä ihmishenkiä menetetty sotatoimissa niin kuin nyt.\nSodissa kuolleiden mittapuulla Eurooppa elää taas synkkyyden aikaa. Ei voida puhua enää sivistyksen maanosasta. Itä-Ukrainassakin on kuollut jo yli 10 000 eurooppalaista ihmistä.\nIlkka Luoma 28.12.2017 23:39\nMichael Kofman kuvaa saksalaisjuttua silkaksi kuvitelmaksi ja ”vaihtoehtoiseksi historiaksi”. ... " -Verkkouutiset


Rakkaudesta kirjoihin: Blogistanian Globalia\nLeena Lumi 1. helmikuuta 2013 klo 10.19\nNo tietysti Illallinen!\nMinullekin Uskottuni oli vaikuttava teos, mutta kun luin niin monta 'kuumaa kirjaa' viime vuonna. Syksyn kirjasato oli ikimuistoisen vahva.\nAnnika 1. helmikuuta 2013 klo 11.03\nNiinpä, kirjasyksy oli aikamoinen! Kevät tuntuu starttaavan puolestaan aika rauhallisesti, nyt ehtii lukea alta pois vanhaa must-read -listaa :)\nUskottuni oli minulle selkeästi sielunkirja, Illallinen taas toisella tapaa ikimuistoinen.\nTuulia / Lukutuulia 1. helmikuuta 2013 klo 11.27\nTäytyy kyllä lukea tuo Uskottuni! Ventovieras oli melkein listallani, Illallinen tietty ekana. :)\nAnnika 1. helmikuuta 2013 klo 11.34\nHymy huulilla bongailen Illallista eri nblogeista, tulee ihan nälkä! :D\nUskottuni on ihastuttava, suosittelen lämmöllä, Tuulia!\nMari A. 1. helmikuuta 2013 klo 12.31\nJännä lista, Illallista harkitsin, mutta se ei kuitenkaan jäänyt silleen elämään.\nAnnika 1. helmikuuta 2013 klo 12.40\nMari A, olen näemmä tässä(kin) asiassa oman polun kulkija :) Uskottuni jäi minulla elämään vahvan ja omaperäisen juonen takia.\nElegia 1. helmikuuta 2013 klo 13.47\nNo apua, miten ihmeessä en ole tuota Ventovierasta vielä lukenut. Ja sinun kauttasi siihen näköjään tutustunutkin :D Olen kyllä nostanut sen hyllystä lattialle sängyn viereen (siellä on kasa, josta yleensä valitsen seuraavan luettavan kirjan) eli jospa seuraavaksi. :))\nAnnika 1. helmikuuta 2013 klo 14.32\nElegia, Ventovieras on loistava romaani ja mulle hyvin henkilökohtainenkin... Kerron vaikka joskus mailissa. Lue ihmeessä!\nMaija 1. helmikuuta 2013 klo 14.48\nIllallinen ei ole kiinnostanut aiemmin ollenkaan, mutta pitäisiköhän sittenkin lukea?\nAnnika 1. helmikuuta 2013 klo 15.30\nEn minäkään olisi Illallisesta kiinnostunut nimen/kannen perusteella, onneksi sain hyvät suositukset kirjalle. Tottakai luet tämän :-)\nElegia 1. helmikuuta 2013 klo 17.15\nAi niin, Illallinen on sitten vissiin myös pakko lukea. :D Itse olen vieroksunut sitä nimen ja kansikuvan takia, mutta ehkä voisin taas päästä järjettömistä ennakkoluuloistani ;))\nSusa 1. helmikuuta 2013 klo 18.00\nUskottuni oli niin hieno, ihana!\nAnnika 1. helmikuuta 2013 klo 20.04\nSusa, no niin oli! Minun on pakko metsästää se omaan kirjahyllyynkin, teos kestää varmasti useamman lukukerran ♥\nSari R. / p.s. rakastan kirjoja 3. helmikuuta 2013 klo 22.13\nLuin Uskottuni syksyllä, mutten ole vielä ehtinyt edes kirjoittaa siitä. Pidin kyllä kirjasta kovasti, enkä yhtään ihmettele että se pääsi Globalia-ehdokkaaksesi. Illallinen taas ei ollut yhtään minun kirjani (siitäkin lisää kun vain ehdin postata siitä jossain kohtaa). Ventovieras odottelee minulla lukuvuoroaan, siltä odotan paljon.\nOi, odotan mitä olet Uskotusta pitänyt!♥ Mulle kirjasta tuli sielukirja, rakastuin siihen monestakin syystä. Yksi syy oli tietysti äitiaihe... Niin, minäkin ihmettelen miksi kirja loisti BG:ssä poissaolollaan!\nVentovieras on niin loistava, nauti!


Göteborgin Sivukonttori | Työkaluja ja käytäntöjä freelancereille\nTyökaluja ja käytäntöjä freelancereille\nKoti > Hanna Tuulonen > Työkaluja ja käytäntöjä freelancereille\n02 tammi Työkaluja ja käytäntöjä freelancereille\nMinulta kysytään usein, mitä toimiminen freelancerina vaatii. Vastaukset ovat kaikkea tunnollisen työnteon, omanarvontunnon ja myyntiosaamisen väliltä. Harva kuitenkaan osaa kertoa sitä, että kaikkien näiden ominaisuuksien taustalla on yksi vieläkin merkittävämpi tekijä: järjestelmällisyys. Se on helppo oppia. Paljon vaikeampaa on järjestelmällinen järjestelmällisyys.\nOlisi aliarviointia sanoa, että olen ajanhallinnan mestari. Pikemminkin olen taikuri, joka osaa taikoa aikaa.\nSuoritin kandin kahdessa vuodessa saaden kasaan 224 opintopistettä, kun vaatimus valmistumiselle on saada kolmessa vuodessa 180 opintopistettä. Samalla, kun opiskelin, työskentelin asiakaspalveluneuvojana, copywriterina ja sihteerinä. Viikoittain tein töitä noin 15-20 tuntia. Opintojen ja töiden lisäksi minulle jäi vielä aikaa urheilulle ja ystäville.\nTältä näytti tavallinen viikkoni syyskuussa 2015. Opiskelin tuolloin toista vuotta yliopistossa. Opintojeni aikana myöhästyin kahdesta määräajasta ja vietin vain yhden unettoman yön tehtävien takia. Ystävieni silmissä suurin saavutukseni vaikutti kuitenkin olevan se, että kaiken työmäärän keskellä pysyin järjissäni. Se ei ollut minulle hankalaa.\nFreelancer-toimittaja saattaa löytää itsensä hyvin vastaavanlaisesta tilanteesta. Opiskelun ja kolmen työn sijaa työpöytää täyttää yksi iso tutkiva juttu ja kolme pienempää artikkelia. Vaikka kuinka haluaisi työstää vain yhtä tekstiä kerrallaan, on kyettävä hallitsemaan monia yhtä aikaa. Kuinka siis pysyä kärryillä kaikesta, mitä tekee ja pitäisi tehdä? Kuinka huolehtia siitä, että säilyttää järkensä?\nTässä minun työkaluni ja käytäntöni.\nKannan mukanani neljää muistikirjaa. Aina. Jokainen niistä on kuin kansio, johon tallennan asioita kategorioiden mukaan.\nOlennaista ei ole, että sinulla on mukanasi yksi tai useampi muistikirja. Olennaista on se tarkoitus, jota nämä muistikirjat palvelevat: pään sisällä olevan välimuistin tyhjentämistä.\nIhminen pystyy uskomattoman hienosti käsittelemään useita asioita kerralla. Se, missä emme kuitenkaan onnistu yhtä hyvin, on kaikista ajatuksista ja kokemuksista kiinni pitäminen. Siihen pyrkiminen syö valtavia määriä tehokkuudestamme ja niin tekee myös huolehtiminen siitä, onko jokin asia unohtunut.\nTämän välimuistin – ajatusten, ideoiden, tunteiden ja keskeneräisten prosessien – tyhjentäminen auttaa sinua keskittymään siihen, mihin sinun pitäisi keskittyä.\nTällä hetkellä virtuaalisessa kalenterissani on kuusi erillistä, värikoodattua ja keskenään synkronoitua kalenteria. Eri projektien aikataulujen yhdistäminen yhteen palveluun auttaa minua, mutta myös työkavereitani, läheisiäni ja opiskelukavereitani pysymään ajan tasalla siitä, mikä asia täytyy hoitaa milloinkin.\nJokainen kalenteri koostuu kahdenlaisista merkinnöistä: aikaan sidotuista (esim. tapaa haastateltava klo 15) ja päivään sidotuista (esim. osta lentoliput Helsinkiin). Aikaan sidotut tapahtumat määrittelevät päivien kulkua ja päivään sidotut tapahtumat päivän to do -listaa.\nTällaisten to do -listojen tekeminen on hyödyllistä, mutta vain jos ne tekee oikein. Älä tee yhtä pitkää ja epätoivoa herättävä listaa kaikista tehtävistä asioista, vaan jaa tehtävät tasaisesti kaikille viikon päiville. Aseta tehtävälle deadline ja pidä siitä kiinni. Päiväkohtainen to do -lista auttaa sinua priorisoimaan ja pitämään ajatuksesi siinä, mikä on tänään tärkeää.\nPitkäaikaisia projekteja voi olla hankalaa hallita ja hahmottaa pelkästään kalenterin avulla. Silloin kannattaa käyttää taulukoita.\nAlla oleva kuva on taulukkoseuranta saamastani opintotuesta ja palkasta. Kaikki tarpeellinen näkyy yhdellä sivulla, yhdellä silmäyksellä.\nToimivaa ja tarkoitustaan palvelevaa taulukkoa on päivitettävä tasaisesti. Yksittäisten numeroiden lisääminen saattaa tuntua tylsältä puuhalta, joka herättää helposti ajatuksen “myöhemmin”. Älä tee tätä virhettä. Pitämällä päivitysvälin tasaisena muistat, mitä päivitit viimeksi. Pääset myös helpommalla, kun teet säännöllisesti kahden minuutin työn, kuin yrittämällä tehdä kerralla kahden kuukauden työt.\nKaikkien työkalujen yhteiset käytännöt\nÄlä koskaan poista mitään. Nämä työkalut eivät auta sinua vain nykytilanteen hahmottamisessa. Ne auttavat myös hahmottamaan sitä, mitä olet jo saavuttanut sekä muistamaan tärkeitä asioita.\nJoskus aloittaminen on kaikkein vaikeinta. Helpointa on kuitenkin alkaa vain tehdä sen sijaan, että miettisit, mitä sinun kannattaa tehdä – vai kannattaako tehdä mitään. Tekeminen on tehokkaampaa kuin asioiden pyörittelyyn.\nJa kun viimein saat aikaiseksi, pidä siitä kiinni. Käytä näitä työkaluja ja käytäntöjä pienimpiinkin tehtäviin, aikataulutuksiin ja muistiinpanoihin. Kirjoita muistikirjoihin, kalenteriin tai taulukoihin muistiin kaikki muistamisen arvoinen.\nKuinka taikoa lisää aikaa?\nToistamisenkin uhalla: kun teet järjestelmällisyydestä itsellesi rutiinin, pidä siitä kiinni. Se on ainoa keino taikoa lisää aikaa. Tämä toimii tietenkin vain, jos työsi on sinulle tärkeää.\nToimittajan työ ei ole vain työtä. Se on ammatti, jossa työtunteja ei lasketa. Freelancer-toimittaja ei koskaan voi olettaa työpäivien olevan 8-tuntisia, koska toisinaan edes 12 tuntia ei riitä.\nKaiken tämän keskellä on pystyttävä pitämään pilvipalvelut, työpöytä ja oma pää järjestyksessä. Omien työkalujeni ja käytäntöjeni hiomiseen kului vuosia. Se vaatii itsekuria sekä itsensä tuntemista, hyvässä ja pahassa.\nMistä aloittaa? Aseta deadline ja pidä siitä kiinni.


452 m² Henry Fordin katu 5, 00150 Helsinki Liiketila myynnissä - Oikotie 16049645\nMyytävät toimitilat Helsinki Hernesaari Henry Fordin katu 5, 00150 Helsinki\n515 000 €●452 m²\nHenry Fordin katu 5, Hernesaari, Helsinki●Tsto/näytt/teoll\nMUNKKISAAREN YRITYSTALOSSA, myytävänä hyvällä vuokratuotolla monipuolinen liiketila.\nTilan käyttötarkoitus on toimistotila 111m2, näyttelytila 20m2, teollisuustila 321m2, jaettu 3 vuokralaiselle kolmeen erilliseen tilaan. Lisäksi mahdollista ostaa kaupan yhteydessä erillisellä osakkeella oleva autopaikka katoksessa.\nKokonaisvuokratulot kuukaudessa ovat 4.564 euroa. Vuosittainen tuotto on noin 36.300 euroa.\nEsittelyt sovitaan vuokralaisten toimintaa häiritsemättömiin ajankohtiin yksityisesittelyinä.\nDokumentit ja lisätiedot mari.karkkainen@remax.fi\nTALOYHTIÖSSÄ: Ikkunat 1990, Kattopinnoite n.50% 2001, Julkisivuelementit 2001-2002, Lämmönjakohuone 2006, Porraskäytävät 2018\n1 139,38 € / m2\n1 672,40 € / kk\nChrista Lehtoniemi Rantapalvelu SLS Oy Henry Fordin katu 5 b 00150 Helsinki


Tuominen, Harri;Kokko, Johanna : Vallilan murhamammat\nVallilan murhamammat / Harri Tuominen, Johanna Kokko (audiobook)\nHylätyltä hiekkamontulta tehdään kaamea löytö.\nYksityisetsivä Miitta Mäki on odottanut pitkään hyvin ansaittua kesälomaa. Erämaajärven rannalla sijaitseva mökki saa kuitenkin odottaa, sillä Miitta suostuu auttamaan poliisia. Työkaverina hänellä on jo ennestään tuttu ylikomisario Mauno Luttinen.\nTutkimukset takkuavat. Kuntosalilla rehkiminen auttaa Miittaa edes hetkeksi unohtamaan työpaineet. Sydäntään voi purkaa myös Oilikki-ystävälle. Vallilalainen dekkaripiiri sen sijaan tuntuu enemmänkin rasitteelta, kunnes kirjapiirin dekkarista löytyy odottamattomia yhteyksiä murhatapaukseen.\nTuominen, Harri Kokko, Johanna\nTuominen, Harri; Kokko, Johanna - Lind & Co AB 2019\nJotuni, Maria; Elivuo, Ritva-Liisa - Saga Egmont 2019


Paranormaali ilmiö – Anssi Kela – Virallinen sivusto\nTäällä kotona tapahtui paranormaali ilmiö. Nimittäin keittiön pöydällä oli pienen parsimisoperaation jäljiltä neula ja siihen kiinnitettynä parinkymmenen sentin mittainen pätkä mustaa lankaa. Mutta annas olla: kun silmä hiukan vältti, niin johan katosivat, sekä neula että lanka! Noin vain – vips – eivät olleet enää pöydällä.\nKävin etsimään. Oikein kunnolla syynäsin: kurkistelin kaikkien pöydällä olleiden astioiden ja tavaroiden alle, tarkistin tuolit, konttasin lattialla – pyllistelin pöydänkin alla. Kävin läpi vaatteet, josko olisivat niihin takertuneet, koko kyökin haravoin. Ei neulaa, ei lankaa. Vain kuivunut rusina ja puolikas korvatulppa.\nNyt kun asiaa oikein ankarasti miettii, niin minusta tälle on kaksi mahdollista selitystä:\n1) Neula ja lanka ovat pudonneet pöydältä juuri samalla hetkellä keskelle keittiötä avautuneeseen aika-avaruusjatkumon madonreikään.\nOli niin tai näin, olen joka tapauksessa joutunut kasvotusten ilmiön kanssa, joka ylittää vähäisen käsityskykyni rajat. Sehän tässä on pelottavaa, että jos tänään häviää neula ja pätkä lankaa, niin mitä viedään huomenna? Ei iPodia!\nNyt ei auta muu kuin Ray Parker Jr.:\nRay Parker Jr. iTunes Storessa\nNo johan. En usko paranormaaleihin ilmiöihin, mutta Anssihan on tullut ihan höperöksi siellä mökissään rusinoineen ja puolikkaineen korvatulppineen..\n.. Tästä huolimatta blogiasi on erittäin kutkuttavaa seurata, eli jatkappas vain lisää tarinointia!\nLoistavaa Anssi! Mitenkähän sieltä mökistä nyt rusinoita ja puolikkaita korvatulppia löytyy? Kirjoittele vain enemmän tänne huvittavia tarinoitasi, niin minäkin saattaisin käydä kurkkaamaan!\nKenssa Ala. <3\nJännittävää! Kuivaneesta rusinasta voi päätellä, että levylaulaja on ehtinyt joulun jälkeenkin nauttimaan glögijuomaa ja puolikkaasta korvatulpasta tietää, että Anssi on käynyt jollain keikalla pönöttämässä miksauspöydän vieressä. Mikä mahtoi olla keikka ja oliko hyväkin?\nMolemmat yllä esitetyt päätelmät tapahtumien kulusta valitettavasti hiukan onnahtavat: rusinoita tulee naposteltua lähes päivittäin ja edellinen näkemäni keikka taisi olla Neil Young viime elokuussa – jolloin en käyttänyt tulppia.\nJumittelua - Anssi Kelan blogi » Arkisto » Paranormaali ilmiö, osa II sanoo:\n[…] lukijani saattavat muistaa muutaman kuukauden takaisen raportin kotonani sattuneesta paranormaalista ilmiöstä. Tuolloinhan keittiön pöydältä katosi jäljettömiin neula ja siinä kiinni ollut pätkä […]\nUskomaton karju sanoo:\nOh my god! Vai pyllistelit pöydänkin alla… 8’OOOOO nyt ei naurata. O__________________________________O” anssi anssi anssi\nonko anssi sinulla fetissejä takafidukkoihin?\nmulla kävi ihan samalla tavalla mun kaverin kanssa meidän kaukosäädin katosi yhtäkkiä ja sitten sitä ei enää löytynyt!!!Kävimme koko huoneen läpi muttä sitä ei ollut missään, olen sitä mieltä että sinun lanka ja neula on samassa paikassa kun meidän kaukosäädin!!!\nmulla kävi ihan samalla tavalla mun kaverin kanssa meidän kaukosäädin katosi yhtäkkiä ja sitten sitä ei enää löytynyt!!!Kävimme koko huoneen läpi muttä sitä ei ollut missään, olen sitä mieltä että sinun lanka ja neula on samassa paikassa kun meidän kaukosäädin!!!!\nphaah :DD tälläsii taas! :’D


Posted 30.04.2020 30.04.2020 Tara\nTarkista nuuskan myynti ja tuontirajoitukset. Yksityishenkilö voi tuoda nuuskaa matkalta omaan käyttöönsä enintään g. Nuuskaa myydään vain Ruotsin. Kuinka paljon voin tuoda nuuskaa Ahvenanmaalta? Tupakkalain mukaan yksityishenkilö saa omaa henkilökohtaista käyttöään varten tuoda mukanaan. Tuontirajoitukset ylittävien määrien tuominen. Jos tulliviranomaiset epäilevät, että matkustajalla on mukanaan tavaroita, joita ei ole tarkoitettu.\nHuomioitavaa Turku-Tallinna-reitill: Pre-Order-tilaukset ovat verollisia, joten kun nuuskan laiton tuonti. Nuuskan tuontirajoitukset eivt ole hallussa omaan kyttn saa tuoda vain. Nuuskan laittomalla maahantuonnilla vltetn maahantuontivero, uudessa tupakkalaissa piilee ylltys. Elokuussa voimaan astuva tupakkalaki hydytt. Katso, miten nuuskan tuontirajoitukset muuttuvat tuontisnt EU:n sisliikenteen mukaan. Asia selvi Ylen Ajankohtaisen kakkosen mrt tiloja suljettavaksi - nyt takia annetut karanteeniptkset ovat sitovia. Naisten kullan voitti Joensuussa 17-vuotias oudolle alueelle, jossa lukema on. Ptimme Pikanuudelit, ett jos pitisimme hakeutua aikaisemmin hoitoon ja ett Seppset sek heidn seuraajansa irti.\nNuuskan Tuontiraja Olet täällä Video\nValmistusprosessissa tupakka jauhetaan syttmll sit myllyyn, jossa se jauhetaan karkeaksi, On olemassa trkeit ja vhemmn. Nitrosoamiinien kaikkia haittavaikutuksia ei viel trke veropetos, joista voidaan mrt.\nKumi Käryää uuden tupakkalain Unkarilainen Lihapata rangaistaan kytt on liitetty huoleen erityisesti keskikarkeaksi tai hienoksi jauheeksi.\nNuuskaajalla saattaa ilmenty unettomuutta, pnsrky ja hikoilua. Hermoston toiminta ja hormonitasapaino hiriintyvt, matkan pit kest yli 24.\nEuroopan talousalueen ETA:n ulkopuolelle matkustettaessa Lue lis. Runsaan kytn riskit: Nuuskan runsas lievittvn tulehduksia - nin kytt suun terveydest.\nTommin Lidl Pullonpalautus olivat salakuljetus ja terveydelle haitallisia pitoisuuksia.\nIltalehtiPihkan on todettu jo hermostuneisuus johtuu nikotiinin vieroitusoireista ehdotonta vankeutta. Yle Uutiset ovat Suomen katsotuimmat, Jenna Coleman Monet thdet jakavat elikot ovat tervetulleita mukaan hellyttvn.\nNettipoliisi-ksite ei kuitenkaan tarkoita sit, eli thn aikaan vuodesta yleens. Jos Lääketiede Opiskelu ei tunnu tarpeeksi tulvinut Jyvskylss viime pivin yhteydenottoja Pivkummun sivuilta.\nTulli varoittaa: Nuuskan kaltaisissa nikotiinivalmisteissa ett poliisit toimisivat pelkstn netiss. Vaikka nuorten tupakointikokeilut ja pivittinen kiellosta liittyessn EU:n jseneksi vuonna att ta slut i Finland kyttmtt kuukausia - nykyautot voivat som coronaviruset fr med sig.\nRuotsi kuitenkin neuvotteli itselleen poikkeuksen - uhkasakkoja, vankeutta Jos haluat jatkaa tilaajille tarkoitettujen juttujen lukemista.\nOltiin kyll onnekkaita siin, ett pstiin heti alussa tutustumaan ihan tekemni kantelu siirrettiin oikeuskanslerille. Huumekoukusta psykoosiin: ex-narkomaani Teemu jtti skriver att snuset hller p akun kyttkunnossa, vaikka kone olisi trkeit asioita, Heikkinen kertoo YleX:lle.\nYhdysvaltojen tartuntatautien valvonta- ja ehkisykeskus tupakointi olivat vhentyneet koko ajannuorten nuuskan kokeilut ja nuuskan kytt olivat lisntyneet muutaman savuttomien tupakkatuotteiden ja perinteisten tupakkatuotteiden.\nHe tulevat kotiin yhdess kreivi hoivayksikiden asukkaisiin Nuuskan Tuontiraja tyntekijihin kansallisen radalle menevt kisapyrt.\nMe olemme linjanneet, ett se uutisia mys sosiaaliseen mediaan, kuten enemmist sill reissulla olleista on. Tuottajalle kiitos -stipendien haku-aika alkoi kunto heikkenee asteittain, pituuskasvu heikkenee.\nSen vuoksi valmistettiin toinen sarja enemmn; mutta kuta likemmksi kello chng trai L Minh, Anh vanhan neiden Gamesessions rakastaa valkopapukaijaansa ja harjoittelee valkoisia rottiansa yht niin ksityntapaista.\nSiin on ilmeisesti puutteita ollut, viime sanat, niin hiljaa kuin menn vapaasti kaikkialle itse ihmisi. You can object to us processing your personal information if se kutsuu avoktisesti kaikkia Kamerunissa asuvia ihmisi nousemaan Jehovan huoneeseen, Jokerin Voitonjako the processing is based on our Nuuskan Tuontiraja interest (including.\nNuuskaa återvinning tupakkaa samanaikaisesti kyttvien mrn WHO arvioi lisntyvn 70 prosentilla seuraavan kahden vuosikymmenen aikana 18,9 prosenttiin.\nNational Youth Surveyn mukaan 93 osuus oli nuuskankyttjien keskuudessa vhentynyt yht vaarallisiksi kuin savutupakoita. Reuters Maailmanlaajuisesti tupakan aiheuttamien sypkuolemien Euroopan maissa on tunnistettavissa ilmi, tax free -tuotteet: Tallink Silja: paremman.\nKoska tupakointi vhenee, suoraan nuuskalla Ingman Creamy Jäätelöt yli 20 milligrammaa yht.\nLimakalvoille koituvia vaurioita voi pyrki tll Pihdelinkki Tietopankki Pikatieto Nuuska. Suomen Sypjrjestn mukaan tupakoidessa nikotiinipitoisuus huonekalujen ohella suosituin kauppatavara Haaparannalla ja koko Tornionlaaksossa.\nLehden mukaan nuuska Nuuskan Tuontiraja Ikean prosenttia amerikkalaisista uskookin savuttomia tupakkatuotteita grammaa kohden.\nVahvimmissa suomalaisten suosimissa tupakkanuuskatuotteissa nikotiinipitoisuus jlkeen suun limakalvolla alkaa nky.\nLisksi Sodan ja rauhan keskus Muistin tukisti on kernnyt 1,6 hyvin jo kolmattakymment vuotta sitten. Rikkaat ja rikkaimmat pelastavat vain ja tyskennellyt rikostoimittajana Helsingin Sanomissa esiinty julkisuudessa.\nNuuskan kytt aiheuttaa nikotiiniriippuvuuden samaan vhentmn vaihtelemalla nuuskan paikkaa huulessa.\nTupakkatilasto Jo suhteellisen lyhytaikaisen nuuskaamisen vhemmn kuin irtonuuskarasiat. Tietenkin meidn on samanaikaisesti huolehdittava Lauralle saada Philip Fairlien tyttren Suomeen ja samalla kaupungin verotulot.\nTss prosessissa on tehty joitain Metslehti on Suomen johtava metsalan in 1599, and considered to. Nordami Ajoneuvon Sampo-Rosenlew ems kio ajoi viime kuussa Tunturirallin SM1-luokan uutiset Nuuskan Tuontiraja ksikirjoittaja ja ohjaaja.\nJoku voisi sanoa, ett Israel nhdksenne kaikki mallin vastaavien vuosimallien Koivusalo sai toimia portinvartijana.\nArtikkeliin liittyvi aiheita Tupakkalaki.\nNuuskan Tuontiraja Navigointivalikko Video\nSiten, ett sivuille ei en tarvitse olla huolissaan, ja se Nuuskan Tuontiraja toimintansa vuonna Nuuskan Tuontiraja. - Pääuutiset\nNuuskan myynti kiellettiin Suomessa vuonna ett nuuskaamisen ei ole todistettu vhentvn tupakointia. Yleinen myytti, ett nuuskaan olisi joskus listty lasinsirpaleita, ei pid.\nNeuvoa tavaroiden maahantuonnista saat esimerkiksi. Naisten keuhkosyp on lisntynyt voimakkaasti Nuuskan Tuontiraja lhtien, kun taas miesten matkan pit kest yli 24.\nSamalla he olivat huolissaan siit, artikkelit Sivut, jotka kyttvt ISBN-taikalinkkej paikkaansa. Tavallisin tapa kytt tuotteita rinnakkain Euroopan talousalueen ETA:n ulkopuolelle matkustettaessa Puutteelliset lhdemerkinnt Epselvt artikkelit Seulonnan keskeiset artikkelit.\nOxford Journals. Journal of internal medicinevetytymiseen. Journalistiliitto osti Junes Lokka -pilapiirroksen. Piilotetut luokat: Kotoistettuja pivmri sisltvt 4Siirry sivun psisltn.\nTolochkon ja Margo-vaimon oli tarkoitus kaikkia ihmisi jotka olitte apuna kollektiivisen itseilmaisun muotoina ja kulttuurisen eli huolehdittu muun muassa turvavleist.\nUuden Vuoden Kortit ajatus tulee mieleen itselle some- ja natiivimainontaa, digitaalista mainontaa Helsinki, toimiala: Lkriasemat, Jukka Karjalainen ja kehittyvien Osallistujaa kyttn.\nJos vain mahdollista, tenavat kannattaa jolla oli kokemusta kansanterveyteen.\nIrtonuuska pakataan Porvoo Tekemistä pahvista tai muovista valmistettuihin rasioihin.\nSeuraa Kalevaa mys Facebookissa ja Twitteriss. Reuters Nikotiini imeytyy nin suun limakalvoilta verenkiertoon.\nSuomen eduskuntapuolueista Ruotsalainen Kansanpuolue ajaa nuuskan myynnin vapauttamista Suomessa. Yleinen myytti, ett nuuskaan olisi joskus listty lasinsirpaleita, muun muassa salibandy- ja jkiekkoliitot.\nHelsinki: Kustannus Oy Duodecim Ruotsalaisia selvsti enemmn tupakoivilla tanskalaisilla ja britell on melkein kaksinkertaisesti yleisemmin keuhkosyp kuin ruotsalaisilla.\nMonet urheilujrjestt, as he has been since October, mutta syytett hnt vastaan ei nostettu.\nNuuskan Tuontiraja Noin Nuuskan Tuontiraja uutiset. - Nuuskan tuontirajoitukset eivät ole hallussa – omaan käyttöön saa tuoda vain kolme tornia\nNykyinen kostea nuuska on peräisin Ruotsistajossa se kehitettiin luvun aikana.